url: =Zomi, Ciimnuai mi, Tedim mi ~ Rev. G.K Dal :: ZOMI DAILY\nposted on 5 August 2014 at 6:57 am Lomkholna: Article, Politics\nSimlei mihing aa minpiang pi lo pu lo, nu lo pa lo in apiang omlo a, singheng suangheng sungpan piang kuamah omlo hi. Pianna munle mual zui-in mel leh sa ki lamdang in, pau le ham ki lamdang hi. Gam khat lei khat a teng khawmte na ngawn ciituam namtuam in kikhen hang a, nam khat tung ah nam khat alian zaw, atungnung zaw in iki seh hi. Leitung bup ah nam kideidan na aom loh na mun omlo hi. Nam kideidan na in gal leh sa piangsak hi. Unau sungsuak khatzong, mel le sa, pilna ciimna, hatna vakna leh navakna kikim cih om ngei lo hi. I kilamdang nate ahih ding mah hi, ci-in sang thei-in mihing ihihna ah iki batna phawk thei leng kilemna piang hi. Kilemna adeih te in iki lamdang nate sutsut lo in iki bat nateng holimna in neihding ahi hi.\nSimlei tung ah Zomi te, kuama phawkkhak loh ahi-a, tua kawm pan in Zomi kahi,aci tawh, Mizo kani, acitawh Laimi kasi, acitawh namkhat sa’ng in namkhat atungnung zawnuam ikituh-a iciak lialua laisop hi. Kim khat te leuleu in minamdang te hong minvawh peuh, lungzuan lawh in I lutang in leisat in sihpih ngam zah dongin adiang tang hial uh hi. Tedim mite in Zomi icih ciang in Chin state pan pusuak Kawlgam, vai gam leh Bangladesh tungteng, Zanglei-a om Asho leh Yaw-te dong ahuam ahi hi.\nTua ahih ciang in Zomi ih hi, icih nathu tawm isut ding hi. Zomi ih hihna thu Zomi tangthu gelh tampi in asut ngei zo uh-a Zo I kicih theih nading paulap siksan tuamtuam na gen uh hi.\nZo Kumpi (Chou Dynasty) BC 2027-256\nSen gam ah Chou Kumpi namang ngei-a kumpi dang khat in asuat khit ciang aa tai khia te hihang, ci-in mi tampi in gen uh hi. Chou pen tuhun ciang in Zhao ci-in Sente in khek uh hi. Jou ci-in zong agelh uh hi. Father Sangermano, F.K. Lehman leh U Theih Pe Myint in, “Chin minam te pen Jou kumpi’ suante hi-a Zo ahi uh hi, ci hi,” ci-in P.S. Kham Do Nang in MIT pan BRE letmat ngah nading in alaibu bawl laimai 24 sung ah gelh hi. Hih Zo pen Chou, Jou, Jo, Sho, Zhao, ci-in kigelh hi.\nYao kici minam\n1992-94 sung London ah ka om-a 1993 December khasung khatvei Sia Enno (Birmingham-a Ph.D. sin) in phone tawh hongho pih a “Kei zong British Library ah thukan in hongpai zel ing in, nang zong Zomi nam thu kin mahmah nahihteh, vapai leteh, Zomi tawh kisai laibu pawlkhat om hi,” hongci hi. Kaciah kuan ahih ciang in, bangpi kikan manlo ding ahih hang in, kapai-a Membership Card bawl in laibu pawlkhat kava en hi.\nKa kannop bulpi pen, Zomite ipiancilna koipan hipeuh mah ding hiam cihthu ahi hi. Mongolia minam, Tibet pan piang hihang, ci-in Tibet leh Mongolia tawh kisai laibu lam ka et ciang in, ei’ thu tawh kizom thei ding kamu khol kei hi. Sen tangthu lam kazong leuleu hi, Cambridge Encyclopedia of China laibu ka et leh Zomi tawh kisai aki gen ngei thute tawh kizom thei ding thu pawlkhat ka mu hi.\nTau laibu sung ah 1981 kum-a Sen gam aa om minam cii tawm te’ sazian a lahna om-a, eitawh kinai diakding aa ka up mite hihbang in ka ciamteh hi.\n1) Yunnan ah Ching-po kici (Kachin) mimal 100,000 om-a;\n2) Kwangtung ah Chiang kici (Vietnam – ese) mimal 5,400 om in;\n3) Kwangsi, Kwangtung ah Yao kci mimal 1,240,000 om hi, ci-in ki gelh hi.\nChou-kou-tien Khuk pan Zo minpiang\nCambridge Encyclopedia of China sung ah hih bang in kigelh hi, “Sen gam saklam-a om khul tungnung kici Chou-kou- tien ah guhsia tampi kumu-a tu nung kum 18,000 hunlai pek-a mite guahsia hiding in ki ummawh hi. Tua guhsia te in Mongol minam te sun-a tulai Sen Minam te sang in atal guhnuai, a nakciang pen ciang lozaw ahih man-in American Indian-te sunzaw hi.\nTua American Indian te in kum 25,000 leh 13,000 kal lak hun in Beringia leigeek tung tawn in America tung uh hiding hi,” ci hi. (Hih Beringia leigeek pen tuipi in anek ma-in leitang kizom lai-a tuapen Mikang te-in landbridge, ci uh hi. Tu hun-a America-a Alaska gam mong Asia Continent tawh kizop na munteng hi.)\nAmerican Indian-te Mongolia mi ahihna laibu thum sung ziksan in Sia Gin Za Twang inzong Zomi innkuan laibu-ah nagen hi. Tua American Indian-te’ guhsia asun, guahsia te Sengam aa Chou- kou- tien khul (the upper cave) ah kimu a, eite zong Mongol mimah cileng, ihkhul gengen pen tua hilo theilo ding hi, kaci hi.\nZo kici kammal dang khat\nZo kici kammal dang khat Zomi tampi in ihnei hi. Tuapen mun genna ahihi. Zo icih ciang in mualsang dawnlam genna hi-a, aniam lam lui khat peuhpeuh tawh kinai gam leh lei mun leh mual pen Sim kici hi. Khua khempeuh in Sim lam leh Zo lam inei kim ciat hi. Zolam khuavot in, Simlam nisa hi. Tua hi-a ih tangthu-ah Ciimnuai pan in iki khenciat ciang in kimkhat Baalzang-ah teeng uh-a mundang aa teeng te in Baalzang mun-a teng te Zote naci uh-a tua pan in Zote namtuam hongpiang hi. Zote’ pu Zo ahih man a Zote kici hilo in, amun mintawh kilo ahi hi, ci-in kigen hi.\nZomi khempeuh Zo ih hih hang in Zote pen Zomite’ pianna innpite hituan lo hi. Tua hi-a tu-a Simte akici te zong Zomi hilo a, Simlam ah teeng ngei uh ahih man-in Simte kici uh ahi hi. Simte pen apu’ min hilo hi. Khat vei Kawlpi khua ah teeng Zote khat in namdang sungpan mo api hi. Mo khalam pan innteek thusung pa in “Ka tanu uh Zote bangkua ah kongkhak uhciang in midang namdang lak ah hongkha hilo in ka innpi uh ah hongkha ka hi uh hi,” aci hi. Hihpa in Zote leh Zomi thei khial ahi hi. Zote pen Zomi ahih hang in Zomite’ innpi hituanlo hi.\nTu-in Zomi ihkicihna thu hial bawlleng, Chou (Jou) kumpi nam taktak hileng Senmi te tangthu sung ah, Chin Kumpi in Chou Kumpi azawh ciang in kimkhat khanglam suan in tai uh hi, ci-a ciapteh na munkhat bek ah omleh kilawm hi. Israel’ sun Joseph’ min nophuahna “Jo” tawh kilo, Zomite hileng, uisa leh vaksa duhbel in nei-in vokpi tawh innsung pi dawi, Pusa thoih keileng kilawm kasa hi. Sengam khul tungnung (upper cave) ahi, Chou-kou-tien minpua in Chou pen Zo suak-a Chou-kou-tien pen Zokhawcin ci-in Zokhawcin pen asawt ciang in Zo bek lo in Zo akici hiding hi.\nTua ahih keileh zong, khul pan piang hihang, ihcihcih pen Zokhawciin khul hihpelmawh ding hi. Tua Zokhawciin pan piang Zomi ihhih keileh, tuni dong mah-a Sengam-a aomlai Yao pan kizom-te Ihi ding hi. Tua ahih ciang in Zokhawcin a piang Zomi ihi ding a tua ahih keileh Sen-a aomlai Yoa mite tawh kizom Yao pan Zomi kici ahi ding hi.\nTu in Chin min ipuak theihna tawmkhat kikum dih ni. Genna tuamtuam te atom theithei pen in sut dih ni.\nChin Ukpi (Chin Dynasty ) BC 221-207\n1959 kum a Peking: Foreign Language Press pan akisuahsak “An Outline History of China” laibu sung a Tung Chi Ming in agelh thu hong nusia sa Rev. Hniar Kio in CACC, Journal 1996 laimai 47 ah: “ BC zabi 7 hun in Sengam khen 7 in kikhen hi, tua te in Han, Chou, Wei, Chow, Yeu, Chi leh Chin ahi hi. BC 246 ciang in Chin gam ah Yin Cheng kici mikhat hongkhang in athahat pen asuak hi. BC 230 kimpawl in gamkhat khit gamkhat sim in zo-a, BC 221 ciang in tua gam 7 teng a-uk khin hi.\nYen Cheng in a Kumpi gam min Chin Shi Huang Ti, aphuak hi. Sen tangthu gelhpa khat ahi a, Kenneth Lautorette in “ Kham” acihna hi, aci hi. Shi cih pen amasa pen ahih keileh akhat na cihna hi-a Huang Ti pen milian, cihna hi. Tua hi-a Mi lian masa Kham Kumpi cihna hi. Hih hun pen A masa Chin Kumpi hun ahi hi. Hih hunsung in Sengam Kulhpi (taap), (The Great Wall) kiciang hi. Tai 1500 sau hi. Shangyong kici upadi khauhtak bawl in thuzui lo mite tho ah khum h.\nChin Shi Huang Ti pen Juchien in a laih hi. Ama uk hunsung in Han mi, Hseinpei mi leh Chiang minam te in acii tam, alian pawl ahi hi. Fuchien in Yanshi (Yellow), tuipi gei-a Yen leh Hseinpei mite sim in zo hi. Yanshi tuipi nisuahna saklam-a Tsin minamte asim ciang in Hna mi Chu Shu in tua Tsin mite tawh naki gulluk in, thu piasim ahih man in, Fuchien in alel hi. Tua ahih manin Fuchien in tampi ukzo lo in, Han, Chiang leh Shienpei mite atuam ciat in ki-uk uh hi. Tua ciang in General Liu Pang in Han minam uk a hongpiang sak-a ama minzong khek in “Koa Su” ci hi. Tua bang in Chin Ukpi masa hong bei hi.\nChiang minam sung pan a cii tawmdeuh ahi, Yao minam te in Shenshi leh Kansu nisuahna lam teng la-in Chin Ukpi Nihna (Second Chin Dynasty) apiang sak hi, ci-a Kenneth Chi Ming laibu mai 85 sung aa kigelh Rev. Hniar Kio in ana gelhsawn hi.\nAD kum 399 ciang in lokho pawl in langpanna piangsak in kum 4 sung bang abuai khit ciang in nisuahna lam-a Tsin gam pan General Liu Yu in Yen gam sim aa Chin Ukpi Nihna (Second Chin Dynasty) abei hi. AD kum 420 ciang in General Liu Yu in Sung Ukpi (Sung Dynasty) apiangsak hi. Chin Ukpi mite khanglam ah kikhin uh hi.\n1974 kum in leisung to-a tangthu kan (Archeo Logist) bawl in Chin Ukpi Masa, Chin Shi Huang Ti’ ukpihuang ato hi. Tua munpen “ Xian” ci-a Peking pan tai 550 gamla hi. Ukpi innhuang pen tai 21 kikot (21 sq. miles) azai hi. Leisek han kibawl hansung ah guahsia luang tulgiat (8,000) kimu hi. Tuate pen Ukpi (Kumpi) inncing te’ luang ahi hi. Zomi te mahbang in puanza bet in (puan aak-in) a silhlim in kimu hi. (Zomite in puan-ak ineih ma-in puanza I lenuai langkhat pan iliang langkhat ah vetin kisilh aa, tuapen puan aak (aak pen eusak in kici hi.)\nJin, Yen pan Chin min piang hi\nZogam aa Zomite’ thu agelh Carey leh Tuck in Zomite, Chin akicih pen Senpau-a mihing ahih keileh pasal cihna ahi, Jin leh Yin kici pan piang hiding hi, ci uh hi. ( The Chin Hills vol.1 ah).\nChin pen Chiang pan piang hi, ci-a ngaihsutna\nBritish Library ah tangthu kan in kapai lai, 1993 December 24 ni-a kasim khak D.G.E. Hall in agelh “A History Of South-East Asia bu laimai 156 sung ah: Tibeto- Burman paunam azang mite akitheih masakpen na mun in Tibet gam nisuahna saklam leh Gobi Desert kallak teng ahi hi. Sente’ laigelh masak tesung ah Sengam nitumna lam-a tuu le keel khawi minam ahi Chiang mite ateng hi, ci-in kigelh hi.\nLuce in (Burmese) Kawlte’ piana pilehpu te, tua Chiang mite sung ah kimu theiding hi, ci-in angaih sun hi. Tua mite, Sente in dawi biakna-a gawhding in abeng zel hi, tua launa-in Tibet nisuahna saklam ah abu uh hi. BC kum 1,000 lai-in Sengam ukpa Tsin in amau te bawlsia ahih man in tampitak khanglam zuan in atai uh hi.\nKawlte (Burmese) in nisuahna gam monglam ah pem uh-a kum 100 tampi khit ciang in Nanchao’ khut nuai atung uh hi. Suahtak nopna lungsim aneih bang un asawt lamciang in Kawlgam khunglam nisatna zanglei gamkeu ( the hot arid plains of Upper Burma) mun ah atai uh hi.\nAmaute in N’mai Hka leh Salween kal lak kuam tawn in Kawlgam (Burma) alut uh hi. BC 832 kum-a Nanchoa kumpi in Pyu Kumpi asuksiat khitdeuh a Kawlgam lut uh ahi hi. Tua mite Kyaukse kuam Myttha kim teng ah khua 11 pha-in abusa uh hi. Amau te in Monte’ tungpan tuila-a lokhawh zia athei uh hi. Mualtung pan hongpai hi uha, a honpi lakpan kikhen khia-in khanglam zuan uh ahi hi.\nIrrawady gun kantan ding in kikhen thang uh a, kimkhat Pondaung, Chin Hills leh Arakan gam Akyab dong tung uh hi. Kimkhat in Minbu ah akhua nihna phut ding in lal uh hi. Kimkhat Taungdwingyi leh Prome tung uh hi. Kimkhat Chindwin kuam ah kuacih kithei nawnlo in om uh hi. Mu kuam Shwebo, Tabayin leh Myedu munte ah namdang te tawh kihel zau uh hi, ci-in ki gelh hi.\nSente in mihing tawh dawi athoihna thu University of California, Berkeley-a Professor David N.Keighley inzong hih bang in agelh hi. Wu Ting in gam auk lai-in bawng, tuu le ui te, aza aza in go-in dawi thoih hi. Chiang mite amat uhtawh dawi thoih uh a, asawm sawm, tawh thoih in khat veivei 300 bang thah khat in that in dawi athoihna uh hi,” ci-in agelh hi.\nKhyang, Khyeng, Khiang, Khang ci-a alawhna\nChittagong-a Zomite, Khyang kici hi. Shan leh Rakhine mite in Zomite, Khyang hongci hi. India ahi-a Zomi ahi zong in Khiang te beh aom hi. Zanggam Zomi (Asho Chin) sung aa Sangmang sem masa pen Francis Masen in 1837 kum in Chyeng numei khat tui ka phum hi, ci-in aciam teh hi (Robert G. Johnson, History of American Baptist Chin Mission Vol.1). Kachin-te in Khang hongci uh hi.\n*Hihte khempeuh Chiang pan ahong piang hi-in, aw suah ki khelkhel lel hiding in uphuai hi.\nChin kici pen Kawlpau “Tungechin” pan piang hi\nProfessor Luce in Chin kici kammal pen Kawlte in “Lawm” acihna “Tu-nei-chin” pan hongpiang hi, aci hi. (Chin Hills Linguistic Tour, laibu mai 26). Tua bang in ci-in cileng, “ Lawm aw,” cihna ahi, Kawlpau, “A Chin” cih kammal pan hongpiang hi cileng kinaih zaw lai hi.\nChin pen Cin Hil pan hongpiang hi\nZo khangkante in ipu Zo hi-a tapa nih nei in Kip Mang leh anau Cin Hil hi, ci uh hi. Tua ahih man in Sangmang J.H Cope in Zomite Chin akicih pen apu uh Cin Hil hi-a, Mikang khanciang in Chin Hills ci-in agam min- in akoih hi, cihthu khamtung thu kizakna abawl sung ah nagelh hi.\nChin pen Kawl pau hi-a Bawm cihna hi\nDr. Lehman in Chin cih kammal pen Kawlpau hi, “Bawm” cihna hi. Kawlgam laizang ah I omlai-in Bawm in van kipua ahih man in Kawlte in “ Heih! Bawmpua pa” ci-a hongsap napan piang hi, aci hi.\nTu-in Chin hong kicihna thu hial bawl leng, tua Chin kumpi namte hile hang, ei Zomite sung ah namkhat beek in, “Ko Chin kahi uh hi,” aci omleng kilawm hi. Tu-in ahih leh, Zomi akici khempeuh sung ah namkhat beek in “ Chin kahi uh” aci khatbek I om kei hi. Tua mah bang in Jin pan piang Chin hiding hileng Jin pen mihing (Pasal) cihna hi-a eibek in mihing cihna ngahtuam ding ihiam?\nKawlte in bawm cihna Chin cihte, lawm cihna Tungechin cihte, a-chin cihte in phuahtawm ahiding up huai zaw hi. Cin Hil pen Chin Hills suak hi cihzong kilawm sakna hideuh hi. Chiang pan lawhkhial paumawl Chin hongtung hile kilawm pen hi South – East Asia tangthu Siapa D.G.E. Hall in agelh thu in eite ihih ding naih pen hi. Ahih hang in Chiang pen Sente’ honglawhna hi-a ei ihki lawhna hilo hi. Hi mah leh zong Khiang te akici te hiding in up huai hi.\n3. CIIMNUAI MI\nTu-in Ciimnuai mi I kicihna tawm sut ni. Kua suan kua khak hi-in koi peuhpeuh pan piang hi taleng, tu hun a Sengam pen China a kicih ma lim tanglai in Sengam ah ki-om cih pen siksan thu tampi om hi. Tua pan in Kawlgam ilut pen isul I kan siangkik zawh nail oh hang in, a thuman a hi hi. Khampat le Kawlpi ah teng ngei I hina kinial thei lo hi. Tua tangthute I sut kei ding hi. Zanggam pan Khamgam I kaina ah lam tuamtuam zui-in kimkhat Ciimnuai kitung hi, I ci hi. Ciimnuai tung ung, ci-a Ciimnuaimi tangthu anei khempeuh Ciimnuai mi ihi hi.\nAhih hangin nidang lai-in Ciimnuai I kicih hun taktak om ngei lo in ka thei zaw hi. Dawisa siampite in ahi leh dawi thawih-a kha asap ciang inn Ciimnuai pan in pan a “Ciimnuai-a mi” cih tawh panin tuna bana khua min teng lo in kha sam uh hi.\nHun khat ciang in Ciimnuai pan in mundang ki zuanzuan a itun I banna mun pua-in minam min kipua hi. Lokung namkhat gamsai kici-a tua gamsai kung pona zanga tengte Saizang kici-in sihtui omna zanga tengte Sihzang-te kici-a teipi pona zanga tengte Teizang kici-a khumvum nuai a tengte Khumnuaimi kici hi. Amun amual minpua-in minam min pai a beh ahi leh pupi min pua hi. Tu laitak a I kilawhna minam minte Ciimnuai tun khit-a piang tawm nam min vive ahi hi.\nSia Thawng Kho Hau in Zo Khang Simna Laibu, Part I, 1955 kum in a bawl laimai 2 na sung ah: “Timnuai khua pan aa, Sizang khua-ah tengtu, ti-a lam pui, Suantakte pata Ngengu tawh a pata in lam apui hi. Suantak sia, Sizaang khua kiti, Saizang khua tawh kinai, Saizangte buzung thang hi a, ta sungah a thi hi,” aci hi. Tua ahi ciang in Sihzang pen Saizang-a sih omna sak (deek) tu laitak-a Saizang buzung khang hi a tua sih saklam zang ah teng ahi man-in Sihzang kici ahi hi.\nVangteh pen Sengam Zo Kumpi hun a kizang kammal “Wang” pan piang hi-a “minthanna” cihna hi, aci bang om hi. Tua hileh Vanglai, Vangva cih khuate zong Sen pan I ken hiding hi. Khua minte atam zaw, a mun mintawh kivawh hi-a, hih “Vang” cihpen sing min maw, mun min maw hizaw ding hi. Vangteh khua thu ah tua “vang” kammal nei om ding hi. Tu hun a Vangteh mi akici khempeuh in Khumh-nuai khua ahi nan a bulphuh zaw hu hi. “ Khumh ii nuai-ah, Song in khua vas a Munzang lah dawh-in taam e, Tu suan in tang sial a sun,” ci-in khuasat lapi nei uh hi.\nTuamah bang in, tuni dong laphuak te in, “Mimbang pianna Khumtui vangkhua ngailo bang tuang nusia’ng e,” a ci uh hi. Vangteh aki cihcih hang in, “Tehtui vang khua” kici ngeilo hi. Ka gennop thu in Zomite Senggam pan paikhia I hihna, tangthu kan leng bul semsem-a ahi hang in I khua minte ahi leh Khamtung a mun leh mual mite, sing le suangte bulphuh a ki phuak hi, a ci ka hi hi. Tu hun-a beh min hi lo, minam min tuamtuam tawh I kilawhnate pen Sengam pan I ken minam min hilo in, Ciimnuai pan kikhen khit a piang tawm ahi hi. Tua ahi man-in Ciimnuai I tun in minam piang nailo hi. Nam khat bek in I om hi.\n4. SUKTEMI, SIHZANGMI, KAMHAUMI\nCiimnuai pan-in kipem khiakhia in mun tuam ciat ah kibusa hi. Mikang hong khan hun in Ciimnuai-ah inn 30 om lai a Twel Nin in hausa sem hi, ci-in Mikang in ciamteh hi. Zalai nei nailo ihi man in, I aw suah a zak bang in Mikanglai tawh ciamteh uh a Twel Nin pen, Thual Ngin hiam, Thual Ning hiam, Tual Ngin hiam, Tual Neng hiam hiding hi.\nCiimnuai pan ipial khiat ciat ciang in kimkhat gamlek mahmah uh a India gam dong na tung uh hi. Tua hun in India gam le Kawlgam, gamgi om nailo hi. Mikang in hong uk tuak ciang in gamgi hong bawl uh a kimkhat India gam hongsuak hi.\nMikang hongkhan ma-in tu-a Ciimnuai mite uk thum kisuah hi. Tuate in Sihzang gam, Sukte gam le Kamhau gam ahi hi. Tua ukna zui-in Sihzang-mi, Sukte-mi, Kamhau-mi a kici hi.\nMikang hongkhan ciang in tua uk thum teng Vuandok khat hong uksak a Tedim ah zum phut in, tua Vuandok uk sungteng Tedim mi I kici hi. Tua ahi manin Tedim khua in mangte’ omna khua ahi hi, ci-in Sangmang Cope in a gelh hi.\nTedim kici min hongbang cih pian hiam? ci-a genna nam nih om hi. Pa Son Cin Lian makai aa tangthu kanna ah Tedim-ah Teizangte le Dimte teng khawm uh a, Tei-dim, a kicici pen asawt ciang in Tedim hongsuak hi, a ci hi.\nGuite Khang tangthu bawlcilna 1986 sungah Tedim khuasat Pu Gui Mang hi a gamvel a ciah ciangun, inn ngak te in, “ Na gam vel uh ahoih hiam?” ci-in na dong hi. Gamkuante in “Hoih zawzen: A tui naleng hoih kisa in tedimdim aci hi” Inn ngakte in, “ Tua ahileh amin leng Tedim iphuak kei diai” ci a Tedim kici hi. Tua a tedimdim tui pen vansangdim bual hi a Tuidim zong kici hi. Tua ahi man in B.S. Carey le H.N. Tuck in Chin Hills thu a gelhna ah Tuidim or Tiddim na ci hi.\nPu Lam Mang leh Pu Thang Go-te unau tagah in Tedim pan apu Manlun innpite bel uh hi. Hun khat ciang in Pu Thang Go, Lamzang ah hong mangkik hi. Pu Pum Go khan ciang in Tedim ah kikhin kik hi. Kim le pam teng simin Tedim gam piangsak hi. Pu Mang Sum khan ciangin gal huhau-in Mualpi khua zuan hi. Kimkhat in Sim lam zuan in Khumh nuai kha asat hi. Carey le Tuck in, “ Hih khua mite, Guite hi-a Manipur ah abehte uh a zui lote hi,” ci-in a ciamteh hi.\nTedim khua a ngak laite in Pu Kam Hau manglak uh-a Pu Kam Hau khutsung hongtung hi. Ukpi ki-ukna hun hi-a, Sihzang, Sukte, Kamhau ci-in uk thum in iki-uk hi. Mikang hong khan ciangin tua uk thumteng Vuandok khat hong uksak a Tedim ah zum a phut hi. Tua hun a kipan minam thum teng minam khat isuak a Tedim-mi ihi khin hi.\nTedimmi I hih khit ciang in Tedim pau azang I hi hi. Tedim pau hong pianna 1985 kum a Cope Diamond Jubilee Laibu sung ah “Khuangzang veng ah Thado pawl (TBA leh MCH kallak), Seekzang vengah Vaiphei pawl (Sakollam Sangpi nuai), tu laitaka Khualai veng ah Teizang, Dim le a dangdangte teng khawm uh a pau namtuam khat hong piang in tu hun Tedim pau ahi hi,” ci-in gelh hi.\nTedim Lai (Zolai) Simbu bawl nading in Cope Sangmangpa in ‘kua kam kua pau kithei kim pen hiam’, ci-a a kanna, kikhop sama aki hosaknate a gelh hi. Tua sung ah Sihzang kampau, Thado kampau, Zote kampau le Paite (Guite) kampau teng khawm in kihosak hi, cihthu zong a gelh hi.\nTua ahih man-in Tedim gam aa thu lamdang khat in, “Tedim-pau om-a, Tedim mi tuam omlo hi,” cih thu ahi hi. Tu laitak-a Tedimpau-a izat kam azang diak a tung-a khua 18 sung a tengte a beh a phung sut leteh, tu-a Tedimpau lian awsuah a zanglo mite’ sungpan hong piang khiate vive ahi ding uh hi. Tedim in acil in Lamzang tawh gam nei tuam lo, Guite’ gam tuak ahi man-in Tedim pen Lamzang gamsung ah om hizaw in gam neilo khua ahi hi. Tedim gam pen Vuandok uk khat sungteng ahi kik bilbel hi.\nTua ahi man in Tedim gam I cih ciang in tu hun a Tonzang gam le Sihzang gam ahuam hi a, tua mah bang in Tedim mi icih pen tua gam-a teng khempeuh cihna ahi hi. Tua Tedim-mi khempeuh te kamsawi, awsawi, tuamtuam a gawmna kamtuam hong piang pen tu-a Tedim pau ahi hi. “Tedim pau Eima Pau” ahi hi. A tengkhawm teng tung pan Tedim pau hongpiang hi.\nTu in Khuano pau, Vangteh (Guite) pau, Dimpau, Sihzang pau, Valpau, Phaileng pau, Saizang pau, Teizang Pau, Tedim pau I cihte a aw suah le mal khatkhat peuh ki lamdang bek hi a, pau nam tuampi a sehtak ahi kei hi. Ciimnuai khit a piangtawm awsuah le kammal hi a minam tuam I hihna ahi kei hi. Gentehna in Ruah, guah,nguah,vuah cih bang in ki lamdang toto in, Tedim gam sung ah Gui le Vui bang, koi zaw hiam a man zaw cihding hamsa hi.\nKhivui, khigui, sigui, sivui, kici kawikawi hi. Hong nusia sa Sia Hau Go le Sianu Cing Khaw Vung kihona kigen ngei-ah: Sia Hau Go “ Gui ahi leh nang min bang Cing Khaw Gung hi ve,” ci. Sianu’n zong, “Vui ahi le nang min zong Hau Vo hive, ci hi” ci-in ki gen hi. Ka gennop thu ah “I kilamdan nate sutsut lo in, I ki batnate holimna-in neihding ahi hi.”\nZomi-a piang, Zokhawcin khul, pan piang-a, Ciimnuai mi teng, Ciimnuai khul beel I hi hi. Tedim mi teng, zingvai hawm khawm I hi a, Kinai kei leng I teng khawm hial, kei ding hi. Tua hi-a pu le pa ngeina bang in zaideih awi leng:\n1. a) Mim bang pianna, khua bang sut leng, Zokhawcin khul, hi ci’ng ei;\nb) A gam zilza, dai bang nawk a, Gamsa bang taa, hihang e.\n2. a) Mual zatam kal, Mizo vontawi, Ciimtui ah um, bang khawl e;\nb) Um bang khawl khawm, sa bang taa khawm, Zingvai hawm khawm te hi e.\n3. a) Sing dang hi ci’n, hemlam maimit, kisuan lo vua, Tunsung khat-a, lamh puan zawng hi hang e;\nb) Hanlung ciam vua, ciin le ka tuai, mi za lai-ah, Ngosai bang lang, leng ci’ng e.\nRev. G.K Dal (Tedim BEHS No.1 Sangpi, Golden Jubilee Magazine)\nPrevious: Ooredoo SIM Card tawh kisai theih huai pawl khat\nNext: Thuthak Tomkimcing 4 Aug 2014\n20 May 2020 at 10:25 am\nCIIM Nuai mi cih bang mimal nam tuam om ahih lam ka za ngei kei hi..


timestamp: atn

url: =joe paul's Ads from Mumbai Maharashtra @ joe 's Adpost\njoe 's Adpost\nProfile of joesaquaworld\nName: joe paul\nNumber of ads: 170. Displaying ads 1 to 10.\naquarium flourish phosphorus for sale at joes aqua world mumbai 9833898901 - Date 26/10/17 aquarium seachem flourish phosphorus for sale at joes aqua world mumbai 9833898901 Flowerhorn fish,Arowana fish,Discus fish,Aquarium fish ,angel fish,corydora fish,chichlid fish,tetra fish,guppy fish,fighter fish Aquarium fish mumbai, We cater to hobbyist all over India Deliveries are chargeable Shipping to hobbyist all over India * Call 9833898901 email id joeaquaworld4@gmail.com Shop address Opp saibaba mandir,S L road,near ration office,juna mulund ,mulund west 2mins walk from mulund railway station, seachem flourish potassium,seachem flourish phosphorus review,seachem phosphorus,seachem nitrogen,seachem flourish nitrogen 500ml,seachem phosphate test kit,nitrogen for planted aquarium,seachem nitrogen calculator aquarium online store,joesaquaworld,joesaquaworld.in\n850 Rs Best Offer\naquarium seachem prime for sale at joes aqua world mumbai 9833898901 - Date 26/10/17 aquarium seachem prime for sale at joes aqua world mumbai 9833898901 Flowerhorn fish,Arowana fish,Discus fish,Aquarium fish ,angel fish,corydora fish,chichlid fish,tetra fish,guppy fish,fighter fish Aquarium fish mumbai, Deliveries are chargeable Buy online best Quality aquarium Product Shipping to hobbyist all over India * Call 9833898901 email id joeaquaworld4@gmail.com Shop address Opp saibaba mandir,S L road,near ration office,juna mulund ,mulund west 2mins walk from mulund railway station, seachem prime india,seachem prime 250ml,seachem prime 100ml,seachem prime 500ml,seachem prime review,seachem prime dosage,seachem prime petsmart,seachem prime directions aquarium online store,joesaquaworld,joesaquaworld.in\n1130 Rs Best Offer\naquarium hikari discus bio gold for sale at joes aqua world mumbai 9833898901 - Date 26/10/17 aquarium hikari discus bio gold for sale at joes aqua world mumbai 9833898901 Flowerhorn fish,Arowana fish,Discus fish,Aquarium fish ,angel fish,corydora fish,chichlid fish,tetra fish,guppy fish,fighter fish Aquarium fish mumbai, Deliveries are chargeable Shipping to hobbyist all over India * Call 9833898901 email id joeaquaworld4@gmail.com Shop address Opp saibaba mandir,S L road,near ration office,juna mulund ,mulund west 2mins walk from mulund railway station, hikari discus bio gold 1kg,hikari frozen discus food,hikari discus bio gold ingredients,hikari discus bio gold online india,hikari discus bio gold price,hikari discus bio gold vs tetra bits,best food for discus fish,best vitamins for discus fish aquarium online store,joesaquaworld,joesaquaworld.in\n900 Rs Best Offer\naquarium hikari cichlid excel for sale at joes aqua world mumbai 9833898901 - Date 26/10/17 aquarium hikari cichlid excel for sale at joes aqua world mumbai 9833898901 Flowerhorn fish,Arowana fish,Discus fish,Aquarium fish ,angel fish,corydora fish,chichlid fish,tetra fish,guppy fish,fighter fish Aquarium fish mumbai, Deliveries are chargeable Buy online best Quality aquarium Product Shipping to hobbyist all over India * Call 9833898901 email id joeaquaworld4@gmail.com Shop address Opp saibaba mandir,S L road,near ration office,juna mulund ,mulund west 2mins walk from mulund railway station, hikari cichlid excel review,hikari sinking cichlid excel,hikari sinking cichlid excel review,hikari cichlid excel ingredients,cichlid bio gold,hikari sinking cichlid gold review,hikari cichlid staple review,best cichlid pellet food aquarium online store,joesaquaworld,joesaquaworld.in\n830 Rs Best Offer\naquarium hikari cichlid bio gold for sale at joes aqua world mumbai 9833898901 - Date 26/10/17 aquarium hikari cichlid bio gold for sale at joes aqua world mumbai 9833898901 Flowerhorn fish,Arowana fish,Discus fish,Aquarium fish ,angel fish,corydora fish,chichlid fish,tetra fish,guppy fish,fighter fish Aquarium fish mumbai, We cater to hobbyist all over India Deliveries are chargeable Shipping to hobbyist all over India * Call 9833898901 email id joeaquaworld4@gmail.com Shop address Opp saibaba mandir,S L road,near ration office,juna mulund ,mulund west 2mins walk from mulund railway station, hikari cichlid bio-gold plus price in india,hikari cichlid bio gold plus review,hikari cichlid gold vs bio-gold,hikari bio gold plus for flowerhorn,hikari cichlid bio gold plus for flowerhorn,hikari cichlid gold for flowerhorn,hikari bio gold discus food,hikari cichlid bio-gold plus medium aquarium online store,joesaquaworld,joesaquaworld.in\n1000 Rs Best Offer\naquarium flourish for sale at joes aqua world mumbai 9833898901 - Date 26/10/17 aquarium flourish for sale at joes aqua world mumbai 9833898901 Flowerhorn fish,Arowana fish,Discus fish,Aquarium fish ,angel fish,corydora fish,chichlid fish,tetra fish,guppy fish,fighter fish Aquarium fish mumbai, Liquid nutrient for lush and healthy aquarium plants We cater to hobbyist all over India Deliveries are chargeable Buy online best Quality aquarium Product Shipping to hobbyist all over India * Call 9833898901 email id joeaquaworld4@gmail.com Shop address Opp saibaba mandir,S L road,near ration office,juna mulund ,mulund west 2mins walk from mulund railway station, seachem flourish dosing,seachem flourish review,seachem flourish advance,seachem flourish trace,seachem flourish excel,seachem flourish tabs,seachem flourish vs flourish advance,seachem flourish excel dosing aquarium online store,joesaquaworld,joesaquaworld.in\n1350 Rs Best Offer\naquarium flourish excel for sale at joes aqua world mumbai 9833898901 - Date 26/10/17 aquarium flourish excel for sale at joes aqua world mumbai 9833898901 Flowerhorn fish,Arowana fish,Discus fish,Aquarium fish ,angel fish,corydora fish,chichlid fish,tetra fish,guppy fish,fighter fish Aquarium fish mumbai, Liquid nutrient for lush and healthy aquarium plants We cater to hobbyist all over India Deliveries are chargeable Shipping to hobbyist all over India * Call 9833898901 email id joeaquaworld4@gmail.com Shop address Opp saibaba mandir,S L road,near ration office,juna mulund ,mulund west 2mins walk from mulund railway station, seachem flourish excel 2 liter,seachem flourish excel review,seachem flourish excel dosing,seachem flourish excel 500ml,seachem flourish excel msds,flourish excel algae,flourish excel ingredients,flourish excel petsmart aquarium online store,joesaquaworld,joesaquaworld.in\naquarium 6 inch cholla wood for sale at joes aqua world mumbai 9833898901 - Date 26/10/17 aquarium 6 inch cholla wood for sale at joes aqua world mumbai 9833898901 Flowerhorn fish,Arowana fish,Discus fish,Aquarium fish ,angel fish,corydora fish,chichlid fish,tetra fish,guppy fish,fighter fish Aquarium fish mumbai, This current price are applicable for the current stock still stock lasts. Deliveries are chargeable Shipping to hobbyist all over India * Call to know the piece and stock availability before coming Call 9833898901 email id joeaquaworld4@gmail.com Shop address Opp saibaba mandir,S L road,near ration office,juna mulund ,mulund west 2mins walk from mulund railway station, cholla wood for sale,what is cholla wood,where to buy cholla wood,cholla wood ebay,large cholla wood for sale,cholla wood shrimp,cholla wood ph,boiling cholla wood,aquarium online store,joesaquaworld,joesaquaworld.in\n600 Rs Best Offer\npet opaline african lovebird for sale at joes aqua world mumbai 9833898901 - Date 24/10/17 pet opaline african lovebird for sale at joes aqua world mumbai 9833898901 healthy bird and good quality This current price are applicable for the current stock still stock lasts. We cater to hobbyist all over India Deliveries are chargeable Buy online best Quality aquarium Product Shipping to hobbyist all over India * Call to know the piece and stock availability before coming Call 9833898901 email id joeaquaworld4@gmail.com Shop address Opp saibaba mandir,S L road,near ration office,juna mulund ,mulund west 2mins walk from mulund railway station opaline lovebirds breeding chart,lovebird mutation calculator,rare lovebird mutation,eyering lovebirds mutation chart,blue opaline lovebird,violet opaline lovebirds for sale,peach faced lovebird color mutations,lutino opaline lovebird for sale\npet sirajia lahore fancy pigeon for sale at joes aqua world mumbai 9833898901 - Date 24/10/17 pet sirajia lahore fancy pigeon for sale at joes aqua world mumbai 9833898901 healthy bird and good quality This current price are applicable for the current stock still stock lasts. We cater to hobbyist all over India Deliveries are chargeable Buy online best Quality aquarium Product Shipping to hobbyist all over India * Call to know the piece and stock availability before coming Call 9833898901 email id joeaquaworld4@gmail.com Shop address Opp saibaba mandir,S L road,near ration office,juna mulund ,mulund west 2mins walk from mulund railway station lahore pigeon for sale,fancy kabootar photos,fancy kabootar price,fancy kabootar video download,lahore pigeon standard,siraji pigeon price,lahore pigeon care\njoe 's Adpost has been viewed 1369 times\njoe paul's Ads from Mumbai Maharashtra


url: =Zogam leh Zomi te ading December khasung vai thupi mahmah pawlkhat :: ZOMI DAILY\nZogam leh Zomi te ading December khasung vai thupi mahmah pawlkhat\nposted on 17 November 2015 at 10:37 pm Lomkholna: News, Paukhai, Zomi\n1. Zosiam te Zogam ah cina mi 2000 val bawldingin Dec 10 ,2015 nitak in Bethel Zomi Baptist Church ,Kalaymyo ah Khahkhiatna kinei ding hi. Dec 11-19 sung Zogam sung ah thupha bawl in kuan ta ding uh hi. SUANGSANG LEH TUPI Center in zang ding uh a, akim a khua khempeuh kisam ding hi. Thungetpih ni.\n2. ZYA mintawh Zomi Tan 10 D ( Distinction) ngahte pahtawina Dec 10 ni mah in Bethel Zomi Baptist Church , Kalaymyo ah kinei dinga, tuciang mi 200 bang min pia khin kici hi. Hih pahtawina ah Zomi Christian Church , Louisville, Kentucky ,USA ten Sponsor semding uh hi.Ki pahtawina in hong thahat sak hi. Zosiam te khahkhiatna tawh kigawmding hi kigeel hi. Thu ngetpih ni.\n3. Zomi bup Lungdamkohna ZCD makaihna tawh Dec 11 ,2015 ni in Tedim khuapi ah kinei dinga, Abeisa kumsung khempeuh a Topa hong makaihna tungah lungdamkohna leh mailam ah Topa hong makaih den nading Lunggulhkohna thupi takin kinei ding hi. Zosiam te zong kihel thei ding hi. Thungetpih ni.\n4. Tauleng khua kisat zawh kum 100 cin Lungdamkohna pawipi Dec 12 ,2015 ni in kinei dinga, khua 30 kim panin pawipi sim paiding hi.Zosiam te zong kihel ding hi. thungetna ah phawk ni.\n5. Zogam nitumna lam ahi Tauleng khua ah Bawlung kidemna pawipi kibawl ding a khua 26 pan kisam in, Dec 14 ni in Tualpi thak apna leh honna thupi takin kineidinga, Zosiam te zong kihel thei ding hi.Thu ngetna ah phawk ni.\nPasian in Zogam leh Zomi te adingin mimal kim thupha in hongzang ciat tahen.\nRev.Pau Khan Khai.\nPrevious: Lia Cin Khawl Nuam (kum 24) sihvuiding zaksakna\nNext: Ka muhpak US Gamthu pawlkhat – 53\nZCLS pan zaksakna & taangkona


url: =Pa te ni “Pa te” pahtawi ni. Agelh ~ Thang Do Khen - Laibu Saal\nHome > Tun leh Zua Thu > Pa te ni “Pa te” pahtawi ni. Agelh ~ Thang Do Khen\nPa te ni “Pa te” pahtawi ni. Agelh ~ Thang Do Khen\nPa te ni “Pa te” pahtawi ni.\nLaisiangtho – “Nangmah in nuamsa in Leitungah na nuntakna a sau nadingin na NulehPa na zahtak in”— (Eph. 6:2)\n“PA TE NI, PA TE PAH TAWI NI” i cih ciangin a pahtawi huai Pate om ding a, a pahtawi huai khollo Pate zong om kha theiding hi Tuamah bangin Pate a pahtawi nuam mahmah zong i om ding a, a pahtawi nuam khollo zong ki om kha thei ding hi.IhPA te zong a hawmthawh huaina ,kisapna zong a tawm a tam om mah ding hi, ahizongin bangbang hi leh i Pianna Pa ahihmanin kumkhat sungah nikhat, nai (24) sungah nai khat sung buang Pa te a pahtawi huaina leh a zahtak huainate pawlkhat kikum leeng ka ut hi\nPA te Lungngulh Lian Pen –\nSIMMAWHNAc- cih pen Mawhna khialhna lianpi dingin kingaihsunlo kha thei hi.Ahihangin Pasin in deih hetlo hi.Simmawh paupih, simmawh hopih,simmawh bawl, hai bawl cihte PA ten zong thuak haksa uhhi.Na Pa a kumtam ciang bang mah sem zo nawnlo ahihmanin simmawh kha kei in.NUte in zong Pate zahtak bawl ding kisam hi.Adiakdiak in Nute in tate mai-ah na Pasal nasimmawh bawlkhak leh na taten zong hong simmawh nuam pah ding uhhi.\nSanggam,Cidamin, nuamsa in na khansau nop leh na NulehPa zahtak inla,khasiasak kha kei in.Na Pa a dam lai hiam?Tunin Na PA hopih in”,Pa aw , na dam hiam ,hong phawk mahmah ing, thupha hongpia in Pa aw” cin hopih in. Laikhak in.Na Pan ” Na -aw” za nuam hi.” Na Aw ” a zak ciang dam lawh liang ding hi.Tunin Pate khempeuh kipahtawi in,zahtakna ngah ta uh henla, Topa Pasian in cidam khansau, nopsakna thupha hongpiaksak tahen.Amen.\nItem Reviewed: Pa te ni “Pa te” pahtawi ni. Agelh ~ Thang Do Khen Description: Rating: 5 Reviewed By: Cinpu Zomi


url: =A hong sapna mun ki banglo ~ Dim Lun Zam :: ZOMI DAILY\nposted on 27 February 2018 at 10:59 am UTC+9:30 Lomkholna: Biakna, Dimlunzam, News\nMatthew13:1ff Pasian nasepna ah i sepna i lawhcinna ki banglo ahih manin khat leh khat i ki muh dan ki banglo in, ki lungkia thei peuh mah a, ahi zongin, Topa Zeisu thugen tehna lungtang namli tungtawn in Kha Siangtho in a hong theih sak na khat ka hong hawm sawn nuam a tha ka hong pia nuam hi.\nZeisu in mihing te lungtang lei omzia namli in ong gen a, a khaici pen vantung gam lungdam na thu a hihi. I nasep na ah zong i sep na mun in leitang nei a, i leitang puakzia leh om zia te in i lawhcin na koitan hiam cih ong mu sak hi. Pasian nasem mipil te in, ihih thu tawh kisai in kha sung ah (spiritual mapping) kha gamlim i swae masak ding a gen uh hi.\nGentehna in, na na sepna mun pen “Lampitung” bang a hi munte gamte cini. Tua a teng mite in thungai phial mah leh a lungtang uh pen a kisiksik leitang bang hi a, kheng in sak a hih man in khaite lei sung ah kiphum thei lo uh a, vasa mu in tuah khiapah hi. Hi te asan theih na khagam pen a kidok khia (minus) gam ki ci hi.\nDawi mangpa in a mit uh a hum bitna mun a hih man in,0 bang zah in thu na ngen zong in, agah mu hak mah mah ding cih na hi. A hi zongin, a vei mah mah khat in thaman pia pia phot leh ama nungsang ah mikhat in na ‘AT’ (harvest or reap) ding hi mawk hi. Hih a ki pia khiapa a pen kua mah in paakta het lo ding a, mihaipa cih leh mi lawhcing lo pa in ki ciamteh kha ding hi.\nA hi zong in, hih pen lawhcin loh na mun hi ci in mi khempeuh in taisan leh hih mun ah buh kisuan ngei lo a, kua mah in buh at ngei lo ding ahihi.\nZeisu in, khaituh leh a at te athaman ki bang na ci a, Sawltak Pawlu in akhang sak pen Pasian hi ana ci bek hi.\nA nih na leitang nam te na sem ta ding in, suang leh lei ki hel leitang hi a, hih mi te zong zungkha zo lo in, tawntun lo a hih man in a kidok (minus) vive hi. A hi zong in a masa sang in, lametna om zaw deuh in lungduai kul na mun ahi veve hi. Hih zong ngaklah huai mahmah in lungkiat huai mah mah hi.\nBangbang a hi zong in, i lawh cin na pen ‘mitampi’ ingah ‘sumtampi’ lut cih tawh tehna (measurement) ‘muntampi pha’ cih tawh tehna, ‘ pil mahmah’ cih tawh tehna te pen Pasian a’ hi lo zaw a, mihing te a’ hi zaw ding hi.\nPasian in i nasep na te ‘Piciang tehna’ khat nei a, tua in “THUMAN NA LEH CIKTAKNA” cih BEK a hihi. Tua a hih man in thasial lo, lungkia lo,khua a vaak lai in hahkat in i sep ding Pasian deihna a hihi.\nNgaihsut ding thu te:\n1. Nang A hong sapna mun ah na om hiam?\n2. Tua a hongsap na mun pen leisak leh suangtawh ki hel lei a hih leh antan na thungetna tampi tawh thaman pia in nasep kulding cih phawk in la lungkia kei in.\n3. Hih bang leitang te ah ongsap leh ‘Sangmang’ ‘Missionary’ nasep a sem na hihi cih ki phawk in la, bui aphak ma in tawp kei in.\n4. Lungkiat na leh midang te tawh ki teh kaak na in dawimangpa khemna a hihi.\n5. Leitung ah minthan na leh pahtawina te nangah kei ding a, vangtung ah nang ong ki mangngilh lo ding a, nakhempeuh a mu gige pa in, minthanna leh pahtawina tampi a hongpia ding hi. Dim Lun Zam\nPrevious: Lift button teng zun apek sese naupangno khat Lift sungah awkcipsuak\nNext: US Zomi te & ZAM ~ Pu Zokhai\nNusiatna, Kikona le Nungzui Muanhuai ~ Pau Sian Lian\nIdol tawh kisai Laisiangtho ~ Muana Khuptong\nMalaysia kumpi Agong, Prime Minister te athahsawm IS migilo mi 7 kiman


url: =US Kumpi Kiteelna biakna mit tawh etna :: ZOMI DAILY\nposted on 16 August 2016 at 1:07 pm UTC+9:30 Lomkholna: News, USA, World\nUS pen a na phutkhia ten Lai Siangtho bulphuh a hong phuhkhiat ahih manin Pasian in zong leitung mi namdang te lak ah lamsang in leitung thu leh biakna lamah leitung bup makai suak hi cih a kimu, a ki gengen thu khat ahihi. Hi napi hih vangletna damdam in hong beibei a, a telthei te a patau mahmah ahihi. Khalam pan a ki-et ciangin upna leh Pasian zia pan ki nak pial mahmah ta ahih man in PS in zong ompihna kiam semsem hi cih mitmuh hita hi. Leitung ah empire 5 bang om khin te lak a, US pen tulai tak hun ahihi. Ahi zong empire khat hong khan ciangin kum 150 kim vive ciang bek kip a, tua khit ciangin a dang khat ta kahto hi.US zong kum 200 bang leitungah a thuneihna hong cing ta a, a paipai a hi ta hi. Hih a hang pen PS a lehngat na hang a hihi.\nTaanglai a, Judah gam bangin hih US zong a daupai na ding kumpi a semte tungah nakpitak kinga mahmah hi. Pasian a theilo kumpi hong khan ciangin, tua pa in thukhun hoih tampi susia hi.\nKumpi Ronald Reagan pen Pasian zahtak in ki gen a, a sepna peuh a dau pai mahmah hi. Biakna lam ah zong ama’ hangin khantohna lianpi piang in, sum bawlna leh gallam thahatna ah gamdang ten a kih tak mahmah dingin na hih zo hi. Ama khit cianga kumpi te pan sumbawlna leh vai tuamtuam te kiam suk hanhan hi.\nA diakin Clinton hun pan kipan nak kiam mahmah hi. Hih pa kumpi a kah ding lai in Pastor khatin mangmuhna ngah hi. Tua a mangmuhna ah, Clinton hong kah dinga, tua pan in dawimangpa deihna (agenda) khempeuh khat khitkhat hong semtoto ding cih mu hi. Petpet ah, Clinton hong kah tak ciangin neih kibang kitenna (gay marriage) leh nauphiatna tayavuan a hih na ding hong bawl a, tua pen Obama in hong zomto in, tuni hi ciang atung hita hi. A sawtlo in gay te thapiakna mualsuang zong bawl lai ding cih gen hi. (Hih link ah ki en thei\nTua vision a mu pastor pa’n zong tu’n vision dang khat mu leuleu a, hih kitel kikna ah numei in president ngah ding a, tua pan in satan agenda omlai teng hong sem ding ci hi. Hih te nupa in hunkhat lai in native shaman khat thupha kipia sak hi. Tua ahih leh satan in ama’ deihna a sem dinga a vangletna a piaksa ahih lam ki langh hi.\nAfrarica pan prophet Bernard Bleesing a cih in zong Clinton in innkang pi sung a lut kik na ding leh, ama hun sung thupiang ding te gen a, hih zong ekcik huai khat ahihi.\nAmerica te nainganyee pen a genhak mahmah khat ahihi. A thuin party nih in a om hangin a nunglam ah nakpheh khau tawh a heihei khat om gige hi. Republican te pen Pasian deihna tawh kinai zaw ding ki ngaihsun hi napi, amau zong a sungah mugilna nei nonlo uh hi. Party tawh a om hangun minam tawh zong a paipai na om veve hi. Gentehna bangin, Bush ii secretary pa Colin Powel bangin Obama mee pia lel hi. Tua ahih man party ii ngimna zong kuaman thupi ngaihsut lo uh hi.\nHih kitelna ah zong evangelical ten piteknu pialo kha ding hi. Ahi zong evangelical mee pen tua zah in khauhpai lo ahih man in mi tamzaw deihna, liberal, satan agenda in hong zo ding hi.\nTua ahih leh damdam in satan in thu-um te bawlsiatna ding hong sem toto ta ding hi. Tapidaw te deihna kikhak tan in, Pasian theilo te deihna hong tangtung semsem ding hi. Mihing sungah chip koihna ding te, one world government cih te hong kizom to ding hi. Hih te khempeuh a tangtun na ding satan in ami (AGENTS) nei zihziah hi. Gentehnana freemason cih te bang mipil teng leh sumhau teng hi a, tuate nasepna a piang toto hi ta hi. Tua ahih man thu-um mite haksatna thuak zo dign ki gin ding hong nak phawk sak mahmah hi.\nTua ahih leh pawlpi te bangci ding cih dotna om hi.Bawlsiatna khit ciangin khanlawhna na sia tak hong piang ding cih thu-um mite lametna ahihi.\nJohn T Hum\nPrevious: Malaysia, Sabah ah Sazuk sakha in kikaplum kha\nNext: Aki lawhthei natna hangin Mualbem khua sanginn kikhakphot\n18 August 2016 at 8:53 pm\nThukim ing ei.\nTrump hunin NASA te’n Mars ah mihing asawlnading uh NASA in lamen ~ TK Lian\nZomi te Ngeina hoih ~ Pa Paugo Mang\nChin Common Language ding etpakna ~ Dr. Dongno\nKa deihloh khat ka sungah om


url: =Innkuan sungah Pate guallelh theihna :: ZOMI DAILY\nposted on 12 November 2020 at 1:24 pm Lomkholna: Article, Family\n1. Zi le Ta om gige Lawmngaih neite, pumpi kem zolo Pate Guallel\nNumeite in a sih dongin Silh leh ten deih in Pasalte in a sih dongin Numei melhoih paak ta hi ki ci hi. Tua man hi ding hiam David damlo si ding zi kiguan lai mawk hi. Paakta cih ciang pen mawhna hilo a zi le ta angpan lawmngaih neih le midang tawh pumpi om khopna pen Pasian deih hetloh thu a hihi. Mikim in a ut loh a deihloh thu a hi hi. Tua manin innkuan sungah a val, nang thunei pen ding Pa guallelin thu nei zolo in a val na hihi.\n2. Innkuan makaih loin utbang a gamta Pate Guallel\nInnkuan a liah a dang ding, makaih ding pen Pate hi. Biakinn leh kikhopna te a paipih den ding Pate hi. Sum le paai zeek ding Pate hi. Zaktak baang ding, etteh hoih hih ding pen pate tavuan taktak a hihi. Sum le paai thalawh na pi zite taten theipihlo, zukham den, thudot theih loh, sumzatna ah paubaan om den Pate guallel hamtang hi. Bang hang hiam cih leh muantak lo, muanhuai lo, thudot taaklo, belh tak kisa khollo a hih man ahihi.\n3. Nute Zite Siamlah manin Pate Guallel\nNute pen Pate sangin ki-it kingai zaw hamtang hi ci leng kikhial ngeilo hi. Nute in thu khat peuhpeuh ah “Na Pa dongin, hoih a sak leh pai in, lei in, sem in “ cih tangtang ding hoih hi. Tate zaknin Pasal mawhsak den, “ Na Pa theisak peuh mah kei un “ cih dan makaihna mun ah Pate guallel in lunggim mahmah thei uh hi. Nute Zite in tate tawh thusim tuamneihna ah nopna omlo hi.\n4. Nu paktat Zi Paktatna hangin Pate Guallel\nNupi pawlkhat, zi pawlkhat in facebook, messenger, viberte pan ki hopih leh nungak dan in om mawk uh hi. Pasal neilo bangkekin kamsiam duldul zaw mah lai uh hi. Tua thute Pasalte in a theih ciang tai in hilh leh lehtat in “ “na pa in ong ngai kei, tate na om man vua a thuak tentan hing” ci in tate tungah a kihehpih huaisak nute pawl khat om hi. Tate lungsim Nute in zozaw a hih manin innkuan sungah Pa in thu nei zo lo hi. Thu kimang zolo hi. Tua hangin Pate Guallel thei uh hi. Sia Thangboih\nPrevious: Lungdam kohna ~ Bob Tuangpi\nNext: Khantoh nadingin kikhelna ~ Khup Lian Thang


url: =Innkuan leh minam Dalan/ Lehheek taktak kuate? :: ZOMI DAILY\nInnkuan leh minam Dalan/ Lehheek taktak kuate?\nposted on 21 December 2021 at 8:56 am Lomkholna: Nantalsuan, News, Politics\nInnkuan khat ii dalan taktak pen, innkuan sungthute’ kepbit ding sang in, venglepaam ah a puak kawikawi, eilai bek hilo-namdanglai tawh innkuan sungthu a taangkokote leh kilemloh theihtheih nading lampi tuamtuam zang in, a hanthawnthawnte a hi uh hi. Tua innkuan leh minam laptoh ding sang in, “siacip uh henla, mangthang khinta uh hen”, a cici a hi uh hi. Tuabang ginatlohna a sem sung ah, siatsak sawmngiat’ a ommah bang in, a seplam a theikhalo innkuanpih zong a om theilai hi. Bangsemcih theihloliang dingdong in, lungsim pumpi zawngkhal lualiang maw? Na theih hunhun in, kileh kik in.\nMinam sung, innkuan sung ah a ki makaihkhial pawlkhat omthei gige hi. Khantohnopna lungsim hong paaisak pawlkhat lak ah, a kihhuai leh a lauhuaipen langnih-hiam tembang in hong susia khat in, thangpaihna tawh kithuah a sia in, thuhkik-nopna lungtang hizen hi. Mipawlkhat in, “Mikhempeuh a khangtokimthei hi veh”, cihbang lungsim piicing neikhalo mai uh hi. Innkuan sung nangawn ah, a kidem simsim unau, omthei mawk hi. Ih minam sung ah zong tuabang lungsimpua pawlkhat hang in, kitonkhawm theilo dinmun kitung theikha zeel aa, ih innkuan leh minambup in, a kithuaklawhna zong tampi omkhinzo hi.\nInnkuan leh minam khantohna ding a deihsaktak pi khat-in, tua innsung ah lut in, thuneite tawh tutkhop , kikupkhop leh kiholimkhop ding a hihi. Inn pualam pan, a awngawngte bang kicih leh hoihding hiam? Laiguizom veve ngaihsutna kibang kimlo a hih man-in, kitelsiam theihna ding’ lam kilak leh kihanthot ding a hihi. U nau kilungsimneihna a omloh na ding in, a khangcing khat in, innkuan piazia-kilamzia leh minam lungtup a theih leh a telkim ding kisam hi.\nLeitung ah nulepa, unau sanggam laizom a neilo te, mihampha kici theilo aa, neigige napi a neihlam a theilo te mihamsia a hihi. Neih lam thei gige a, a mukha lo te, milungleng a hi uh hi. Nei gige leh omkhawm napi-in, a kiho theilo leh a ki-it theilo te, minuamsa-mihampha kici theilo hi. Tua sang a niamzaw lai ah, ulenau te khual zolo bek thamlo in, a siatnang a bawl leh a pholaak te migina lo taktak innsung gal a hi uh hi.\nIh paunak in, “Deklam tuktum zong galsuak thei” naci aa, tuabang lungsim a suah theih nading in, khamtheih guihtheih zatna in, lung-amsak ci-in, ki ngawh theizeel hi. A hizong in, tua khamtheih ki helkha kilkello, angsung ngaihluatna in, lauhuaizaw kanlai hi. Mi-etpi hihding utluatna leh haunopluatna zong, a zungpi khat hi aa, khinkhai theihna leh pilna laitan tawh a kivaak te sang in, sumbawl/hauhdingbek thupi a sate’ tua guu-zung in, kaai-awk zaw thei hi.\nInnsung innpua khenthei lo aa, innkuan sung thu genhuai/lo khenlo in, a taangkoko, a gengente pawl pen, innsung pan a hihleh zong, lungsim ngaihsutna kicinglo kici citciat hi. Tualo innsungthu a thei leh a genkhia thei ding pen, innsungthu a thei leh tualtel aa, tua innsung khantohding a deihsaklo lenglaa a hih keileh biikhalap pan, a ngaisim a vengpa zong hi thei hi. Tua bang mite-in, thudik lunggulhna sang-in, tua innkuante minsia-saknuam hizaw hamtang hi. Pawlkhat te leuleu, innteek taktak te bang in, kineihsiam uh aa, niinteen puansilh zong a gial kibang in silh laideep uh hi. A hizong, a lungtup pi bel, innteekte suksiat ding bek hi ngeu mawk hi. Sungthuthei innsung gaal pen a pualam gaal sang-in, lauhuaizaw thei kici hi.\nBangbang a hizong, innkuan ginatlohna ih zuakzuak leh, vantungmi bang-in mihoih mahmah pawlkhat lobuang in, etneuna leh simmawhna in, zangzaw uh hi. Hong ki-etneu na ding lel leh hong kisim mawhna ding lampi a sialsial lelpeuh ih hi kha hiam?\nMinam vail eh Innkuan vai, ih innkuan sung ah kikup thumin masak ding hi aa, leptuah a kulleh zong khuanu khuapa, hausa zahtaakhuai te tawh kikup khop ding a hihi. Ih ngeina ah, huihdiik masa, khua musa te mah piicing ih ci uh hi. Itding zahtaakding bei bang in, phenglen ding ki hanthawthuai nawnlo hi. Hihmun ah, thutheihna, pilna leh ciimna cihbang khentel theih ding kisam mahmah hi. Meigong tagah, numei naupang, a thaneempen, a neu pen te khualna bulphuhding kisam hi.\nA innkuanpih leh a minam a zuak a koko te, lambing thei kici hi. Na minam leh na innkuanpih te na ittakpi leh phattuamna nasem zo keizong in, siatna lam tunpihding kilawmlo ki-awihuai lo hi. A hih kei leh, sanggamte khuallo in, molhtum leh siiksan in ih zanglel hiam? Na innkuanpih, na mipih te midang namdang te tuatcilzeelding phamawhsalo liang lungsimsia neizen ding na hiam? A hih keihleh tuuvun silh ngia bang in, sangam innpih hi lo in, a kineihkhem lel na hiam?\nNagamtatna, nasepna leh hong susianuam midangte na panpihna hang in, na sanggam te’n sihlawh huai takpi mah maw? Dalan/Lehheek taktak kua, ki dong tel ciat dih ni. Nantalsuan (Kawlgam buaina hang in, sisan luang leh haksatna tuamtuam a tuak mimal khempeuh zahtaak piakna tawh)\nPrevious: Kei na gal hi lo ~ Evan. Suangh Dal\nNext: Kilemna Kumpipa ~ Nang Za Thawn\nZYA India & Myanmar makaite kimukhawm


url: =Dr. Dongno thugenna ~ Zomi Nam Ni 2017 Malaysia :: ZOMI DAILY\nposted on 22 February 2017 at 8:48 pm Lomkholna: Article, Dongno, Politics, Zomi Nam Ni\nGam thumna beel ding aa hih Malaysia ong tung masa no mai aa Zomite-in midang sadang hi lo i sanggamte mahin ong tuam bawl, ong deidanna uh hangin, haksatna namcin a phut khaknate uh zong ka za uh hi. Tuate hangin kimuh khialhna zong tampi piang hi. Haksat laitak, lungmuan loh laitak, cihmawh laitak ahih manin, na thuaknate uh neu lo hi.\nA hih hangin tuate cillum tawh valhin ong thuak keeikaai un. Pasianin thupha a piak nopte a tha khauh masak ding ong deih hi. Na thuaknate uh amawkna, hi lo ding hi; Pasian deihna khat teitei om ding hi ci-in ka um hi.Tua ahih ciangin, lungduai takin na khempeuh apiang bangbang Topa tung aap in, ngak un. Ni khat ni ciangin Pasian geelna bangin ong taangtung veve ding hi.\nHih Pu Song Theu’ ngaihsut daan leh nun daan pen a picing mahmah leh asaang mahmah philosophy, hi aa a ciapteh huai mahmah thu ahi hi. Midang tampite hi leh, “ Ong bawl sia pa maizum ding” ci-in lungdam ding hi. Aman va pai-in va huh hi. A zahtaakhuai ngaihsutna leh nuntakpih pomzia thupi khat ahi hi. Amah bangin thu ngaihsunin, ‘practice’ in zang thei ciat zen lehang Zomite ki-itna, ki pawltheihna khang mahmah ding ahih ciangin etteh huai hi.\nKawlgam ah Saya San nangawnin hibang ciang ‘asenh’, a piicing leh atangzai philosophy a neih leh zat khiatna kigen ngei lo-in nautang mipite-in panpih zuazua lai uh hi. Pu Song Theu pen amah guak bek ahi hi. Hih thu apiang taktak tangthu hi aa ciaptehhuai leh zuihhuai hi. I Zomi Nam Ni aa gen ding kilawm sa ka hih manin kong gen ahi hi.\nKawl Gamin Independence Ngah: Mangkang kumpi-in, Kawl gambup ngattakin ong uk uh aa nuam kisa lo ahih ciangin Kawlte leh mualtungmi tuamtuamte kipawlkhawmin suahtakna nget ding ki thukim hi. 1946 March-in Shan Sawbwa-te makaihna tawh kikupna amasapen kinei aa Tedim panin Ukpipa Pu Pum Za Mang, Falam pan Ukpi Pu Hlur Hmung leh Haka pan Ukpi Pu Kio Mangte kihel uh hi.\nA nihveina kikupna 1947 February 12 ni-in Shan gam Panlong ah nei leuleu uh aa, Tedim pan Pu Pum Za Mang dam lo ahih ciangin, a ma taangin Pu Thawng Za Khup pai-in thukimna min thuh uh hi. Hih thukimna hangin Kawlgamin Mangkang ukna sung pan suahtakna kingah ahih manin, Feb. 12, 1947 nipen Union Day ong pian khiat ni ahi hi.\nUkpite ukna leh siah beina : Tua Falam aa kikhoppi sung, Feb. 20 ni-in Capt. Mang Tung Nungin Chairman sem in Tedim gam pan Pu Thang Za Kai-in i Zogam a, ukpite ong ukna a bei nadingin thu sung aa, Kanpelet aa Pu Hong Vum (Thang Mawng) leh Falam Laizo pan Pu Con Mangin thukimpih uh hi. Sawtpi aki kupnawi khit uh ciangin, Vuanzi Pu Wumthu Maungin, mee tawh khentat sak hi.\nUkpi tawh ki ukna bei-in ei leh ei democracy paidan tawh ki-uk dingin mi 5,000 dektak-in mee khia aa, ukpi tawh ki-ukna bangin pai lai ding a deih mi 17 bek ahih manin, tua ni pen Khantung gam ah a maan democracy paizia-in ki uk ding kipat ni ahi hi. Pu Wunthu Maungin, Pu Thang Za Kai’ thusun pen “Tangthu sung ah kiciamteh ding bek hi lo-in,Zomite mailam ong zuun ding ahih ciangin Zomi khatciatin phawk den huai hi” ci-in apahtawina Chin Affairs Council ah Oct. 9, 1950 ni-in gen hi.\nI Zomi Namni hoihtak i kemcing tawntung ding aa bei ni nei ngei lo ding hi. 69 veina Zomi Nam Ni, Kuala Lumpur, Malaysia Dr J. Suan Za Dong (Sydney, Australia, February 20, 2017)


url: =Christian Hymn te’ tangthu: Thunget Hun Nuam :: ZOMI DAILY\nposted on 28 March 2017 at 3:00 am UTC+9:30 Lomkholna: Article, Biakna, Hymn, Zamkhatkham\nSweet Hour of Prayer (Ephesians 6:18)\nWilliam W. Walford (1772-1850)\nTaanga kipan thu um mi peuhmah in Ama’ sehsa thungetna lampi tungtawnin Pasian tawh kizop den ding a hihna a theihsa uh ahi hi. I nuntak theihna dingin huih i diik zah in thungetna zong i kha nuntakna adingin a thupipen khat hi, ci-a a kigen i za ngei zel ding hi. Edwin Keith bangin, “Thungetna i cih mihing’ hu sangkhia a, Pasian’ hu i diikna ahi hi” ci zawzen hi. Walter A. Mueller bang leuleu in, “Thungetna i cih haksat huna lungsimah hong phut cianga i sep theih zel na khat cih bang hi lo hi; thungetna i cih nuntakna lungsimpuak (life attitude) hi ngiat hi” ci-in nangen ngei hi.\nA kum za-a sim dingin hih la, “Thunget Hun Nuam” pen a kitheipen leh a kideihpen la khat hi a, nisim-a Pasian tawh kalsuankhop ding a thupina hong phawkkiksak den la khat ahi hi. Hih lamalte 1842 kuma William Walford’ phuah hi ci-a kiciamteh ahi hi. Amah mit khua mu lo lay preacher hi a, England gam Coleshill, Warwickshire ah tenga kizepna tam man khol lote a zuak mi khat ahi hi. Ni khat Wiiliam Walford van zuakna sumbukah Coleshill-a pastor pa Thomas Salmon va hawh hi.\nWilliam Walford in thungetna tawh kisai lamal pawlkhat a na phuah khit phet hi-a, a pastorpa’ kiangah laidal tunga a teikhiatsak nadingin ngen hi. Tua zawh kum 3 khit ciangin Thomas Salmon America va zin-a, tua lamalte New York Observer a editorpa lak hi. September 13, 1845 ni New York Obeserver ah kihel pah hi. Tua lai-ah Salmon in tua lamalte mit khua mu lo a Pasian’ naseppih Walford’ phuah hi cih thu gen hi. 1859 kumin Thomas Hastings leh Robert Turnball-te’ khet Church Melodies (Baptist edition) sungah la khat-in hong kihel hi.\nA la-aw “Sweet Hour” (Hun Nuam) a cih bel American la-aw phuaksiam William B. Bradbury in 1861 kuma a phuah ahi hi. Tua kum mah in tua lamal leh la-awte Golden Chain kici labu sungah kiguang hi. Tua la-aw tungah tuangin hih lamalte leitung buppi-ah hong leeng kawikawi-a ei’ kiang dong hong tung hi.\nWiiliam B. Bradbury bel October 6, 1816 ni-in York, Maine-a suak ahi hi. A tangval ciangin Boston, Massachusetts ah lal a, tua lai-ah “American pilna sinna le music-te’ pa” (father of American public school and music) kici Lowell Mason tawh kithuah uh hi. Tuiphum pawlpi lianpipi tampi ah choir director leh organist in om ngei a, naupangte’ laka a nasepnate minthang deuh hi.\nA nasep minthangte’ lakah Music Festival kici naupang tul khat kaikhawm-a, puan kibang silhsak, ama’ lapuahte a saksakna la-pawite minthang deuh hi. La phuah bek hi lo-in, la tawh kisai laihilhna, la ngaihte khetkhiatna bekbek sepin hong nei a, 1841 kuma kipanin 1868 kuma a sihkhiat ciang dong Pasian’ la, leitung la bu 59 kaikhawmin khenkhia hi.\nBradbury’ phuah la-awte lakah hih la “Thunget Hun Nuam” (Sweet Hour of Prayer) banah, “Ama’n Hong Kha” (He Leadeth Me), “Ka Hi Bangin” (Just As I Am), “Zeisu’n Hong It Ka Thei Hi” (Jesus Loves Me), “Depth of Mercy,” “Even Me,” “The Solid Rock” cihte minthang mahmah hi.\nPrevious: Mandalay ah agil kizom unau apeng ki atte lakpan khatin hongnusia citciat ~ ZD\nNext: Vondeih Kep Ding – 103 (Dimno’ Pa)


url: =Topic: hi, hru? love me 6730 for anal\nHello! Lovense work fom 2 tokens. Random 66 tokens. Masturbate in gym dressing room- left 1581\n#fucking #cunnilingus #pussyfucking #titlicking\norange cone show1500 countdown, 999 assembled, 501 to the show


url: =Mihing Khuakciimna IQ Leh Lungsimhatna EQ :: ZOMI DAILY\nposted on 15 January 2019 at 11:06 pm Lomkholna: Article, BobTuangpi\nIntelligence Quotient (IQ) kici khuakciim tehna IQ hoih leh mihing khat in sanghoih ah lutzo dinga asang man tak ciangin zong nasep hoih ahi zato siawan/medical doctor, engineer leh gam makai ulian khat suakthei ding hi. Ahizongin tua anasepna leh panmun lakna ah akip leh lawhcin nang khuakciimna bek hilo Emotional Quotient (EQ) kici lungsim picinna, cihtakna, thukhualna leh thuakzawh hatna anei mihing khat leh makai muanhuai asuah nang EQ in atawsawn kul hi.\nTuhun tak ciangin, IQ hoihte sangin EQ hoihte gualtungtuang leh mazang lawhcing zaw uhhi. EQ hoih mite pen apiangthu khat pepeuh ah thuakzawhna, lungsim kepbit zawhna, midangte’ tungah hehpihtheihna leh teelsiamna lungsim picingin neizo-in kiim-le-paam pan aging thute in nawngkaisakzolo ban ah cihtakna lungsim neipaisuakzo uhhi.\nThu-le-la khat pepeuh ah alangnih tuak thu a om ciangin, kei diktang ing, ka langte akhial ahih manin amaute’tungah thuman bangin thu kikhen hen ci-in hehna leh thangpaihna lungtang tawh apiang thu khat pepeuh ah apuak pah bakbak, khuttum zial pahte pen EQ niamte hi ci-in kiciamteh thei hi.\nLungsimhatna (Emotional Quotient -EQ) Teltheihna Ahuampi Nam (5) Bang Kikhen Thei Hi.\n(1) Mihing Khat Amah leh Amah Kitelna (Self -Awareness) – Mihing khat in ama’ lungsim amah ngiat-in kiciantak akiteltheihna ding thupi hi. Khatveivei mi atamzawte in amah leh amah nangawn bangdan mihing hi-in bang lungsim paii ahihiam cih kitelcianlo uhhi. Tua ahih manin, ei-le-ei kitelcian kul hi.\n(2) Mihing Khat Amah leh Amah Kikep Zawhna (Self – Control) – Mihing khat in anopna, adahna, ahehna leh athangpaihna ah alungsim akikepzawhna genna hi. Ahizongin, mihingte in alungsim sungah athuakna/ngaihsutnate uh (Emotions/Feelings) imcip ding pulaakkhialo ding cihna hilo leuleu hi. Greek thungaihsun siam mipil Aristotle in acih mah bangin, “mihingte pen ahehbaih alungtom thei nuntakna neite hi” na ci hi. Acihnopna bulpi ah hehtheilo ding cihna hilozaw-in, athu-le-la, amun amualzui-in kua’n tungah banghuna bang hang’n heh ding cih miman, munman ah hehtheih leh lungdam kipahtheih ding cih lungsimhatna/lungsim kepbit zawhna gennopna hizaw gige hi.\n(3) Mihing Khat Amah Leh Amah Lungsim Kideeksiamna (Self – Regulation) – Mihing ngeina tawh khatveivei midangte hazatna, thangpaihna, elna leh neumuhnate a om ciangin amah leh amah kideeksiamna hi. Gentehna in abeisa gamtatna leh ngaihsutnate/thupomte tuhun ciang amumalmel omlo/siksanman hilo (Baseless/No evidence and fact based) ahih lam amah leh amah kitelcian tak teh mitawsialkhau let nawnlo-in hunthak leh nathak ah aman thu pomna leh dinngamna/kikhelngam ekhna lungsim kideek zawhna kici thei hi.\n(4) Mihing Khat Amah Leh Amah Kithapiaktheihna (Self -Motivation) – Mihingte amau leh amau thakipiaksiamna, kiim-le-paam ah thupiangte leh dinmunte’ hang lungkia leh nungtolhtheih nading tampi om mah tase leh ei-le-ei thasanin thakipiaksiamna genna hi. Mite’sawl ciang bekin avaikuan mapang hilozaw-in ama ngaihsutsiamna leh kithapiaktheihna tawh amaban aman akhuat zote ahihi.\n(5) Lainattheihna Lungsim (Empathy) – Midangte thuak ding haksatna khat pepeuh hangin lainattheihna lungsim hi. Lainattheihna lungsim (Empathy) leh hehpihna lungsim (Sympathy) kibanglo hi. Lainattheihna lungsim (Empathy) cih ciangn’n ah hehna leh thangpaihna hangin midang khat ka khttum tawh tum ekh leeng nasa mahmah ding hi, tua ahih man’n ka khtlum ngakha kei ning, aman zong kei hong tum leh ken zong nasa mahmah ding hi ing ci-in alangtuakin ngaihsunsiamna, ei’ tungah hong kibawl ding ideih bang midangte’ ading ngaihsutsak a lainattheihna lungsimna neihna ahihi. Hehpihna lungsim (Sympathy) cih leuleu ciangin mizawng migenthei neek-le-dawn ding leh omna ding inn neilo khat hehpihhuaisakna lungsim hibekin eima neihsate amah huhna dingin hehpihsakna tawh va kipiakhiatuanlo lel hi.\nTua hi a, mihing khat pepeuh in nisim amasuanna leh vaikuanna ah amah leh amah kua hiam kitelcianna (Self – awareness) nei henla, ama’ lungsim aman kembitzo (Self -control) zawh tawh thuah lai zenin, ama lungsim amah leh amah kideekzawhna (Self – regulation) pomsiam a, amah leh amah kithapiaksiamna/ kitawsawn siamna (Self – motivation) khauhpai lailai ding ban ah leitungah nuntak khuasakkhoppih kiim-le-paamte tawh kihuaisiamna/lainattheihna lungtang (Empathy) lawm hoih pen in neih behlai tazen leh leitung tomvei nuntak khuasak sung aheeksuk heektohna leh anangkim ah mazang muibun lawhcing mahmah ding hi.\nMihingkhat akhuakciim mahmah (IQ) ahoih leh sanghoih leh nasep hoihte ngah thei ding aa, lungsimthuakzawh hatna/picinna ( EQ) tawh akihualkimin atonkhop keh akhuasak nuntakzonna leh nasepna ah sawtpitak kho-in kiplo ding a, zakhanna leh midangte tawh kizopna ah zong mazang khollo ding hi. Tua ahih manin, makai lawhcing mihing khuakciim khat (IQ) khat in lungsimhatna/picinna (EQ) tawh hong kop tak ciang’n kuitongzo bek ding hi. Agelh: Bob Tuangpi\nPrevious: Ahi bangin ~ Tdkhen\nNext: Lungsim hoihte ading thupha om ~ Dong Mung


url: =Laithiangtho Dokna (Ezekiel 19-20) ~ Thu Tatuam (Siyin News)\nLaithiangtho Dokna (Ezekiel 19-20)\nFriday, September 11, 2015 Laithiangtho Dokna No comments\n1. TOPA in Ezekiel sia Israelte kumpi tapate nii atu ___ sawl hi.\na. khuangai la sa tu in\nb. thunget sak in\nc. thukhaam lai simh tu\n2. Kumhpinu in atatte sia kuate kawm ah koi kici ziam?\na. Mihing khansiate\nb. Mipilte taw\nc. Tawpite kawm\n3. ___ sia thikkoai zum taw Egypt ngamah kaikeak hi.\nc. Kumhpi tapa\n4. Minamte kikaikhawm aa, tawpi sia bang taw man ziam?\nc. Dum sung awk sak\n5. Sapit ngui sia tuikham ahikom, ___ taw kidim hi.\na. tee le nga\nb. angaa babek\nc. khuai bu\n6. Angaa thiam sapit ngui sia ki___ hi.\na. pua lai tu\nb. kumhpipa atu\nc. longh in kivawk\n7. ___ ciang, Israel lampuite in Ezekiel kung thudongh uh hi.\na. A haksat uh\nb. TOPA in sapna angaa\nc. Saltan kumh 7\n8. TOPA in athiantho sak thu aphawk natu in ___ sak hi.\nb. Sabbath tang\nc. kamsangte pai\n9. TOPA in Israelte koisungah thalumh dektak ngei ziam?\nc. Jordan ngun hui\n10. TOPA in ___ ah athalup luang in kithethaang sak zaw hi.\nc. senneal ngam\n11. Banghunciang TOPA in a thin uukna le thahatna laktu ci ziam?\na. Sila asuak uh ciang\nb. Thupha asak tu ciang\nc. A khoptua kik ciang\n12. Thangsang taam ngam meikang ahal sia ___ hi.\nc. A ngalte\n1Israelte kumpi tapate nii atu hi khuangai la sa tu in TOPA in kei hong sawl hi:\n2Na nu uh sia tawpipui taw bangza in kibang ziam!\nAma in a note sia a kiitak huai tawpi talte kawm ah khang sak hi.\n3A no khat khang sak a, savai zia hil a;\nmihing sa ne khat suak hi.\n4Minam tatuamte in ama ii thu za in, vuum taw a sia uh hi.\nThikkoai zum taw ama sia Egypt ngamah kaikeak uh hi.\n5A nu in a lametna a bo dong ngak top hi.\nTua zawkciang a no dangkhat khang sak leleau a,\ntasia a kiitakhuai tawpi tal khat suak hi.\n6Hong khanthin tak ciang, tawpi dangte taw kithawl in vak hi.\nAma zongh savai thiam in mihing sa ne khat suak hi.\n7Ama in kulhte susia in khuapite lalcip sak hi.\nNgamsung mite sia ama hawk a zaak simin lau mama uh hi.\n8Minamte in ama do tu in mun tatuam pan pai in kikhawm uh hi.\nAmate in a sa siana ngen hong phal a,\ntua sungah ama man uh hi.\n9Kuang sungah khumin\nBabylonia kumpipa kungah paipui uh hi.\nAmate in ama sia Israel mual ah\na hawk a kizaak nawn ngawl natu in cing uh hi.\n10Na nu sia luihui ah a kisuan sapit ngui taw kibang hi.\nTui kham ahikom, a ngui sia tee le nga taw kidim hi.\n11A baakte sia takin kho a, kumpi ciangkhut hong suak hi.\nA ngui in meeikaai ban tu dongin khangto a,\na kuama po in ama saang a, a tee taw kidim sia mu uh hi.\n12Ahihang a thin uk khutte in a zung pan longhto in lei ah vawk uh hi.\nNisuana vui in a ngate ko sak hi.\nA baakte kithiaktan a, ko in kihaltum hi.\n13Tu in ama sia senneal ngamsung\ntui om ngawlna lei kona ah kisuan hi.\n14A ngui zikpi sia mei in kaang a,\na baakte le a ngate kaangtum hi.\nA baakte bangma hun in takin kho kik ngei nawn ngawl tu a,\nkumpi khawmvaan suak ngei nawn ngawl tu hi.\nHi sia khuangai la hi a; a kisa kikik la ahi hi.\nTOPA Deina le Mihing ii Nalhna\n1Saltang in ka om zawk uh a kum sali kum, a tha nga, a ni sawm ni ahi hi. Israelte lampuite pawlkhat TOPA deina dongh tu in hong pai a, ka mai ah a to uh hi. 2Tua zawkciang TOPA in hong paupui hi. 3“A thi thei mihing awng, hi mihingte munah Vaanglianpipa TOPA in hi teng ci hi va ci tan. Ka deina dongh tu hong pai ahi uh ziam? A nungta Pathian ka hi bangma, kei tungah bangma thu dongh sak ngawl tu khi hi. Kei, Vaanglianpipa TOPA in kong ci zo hi.\n4“A thi thei mihing awng, amate tungah thu tan tu in na kinging zo ziam?: Tua ahile thu tan in. A pu a pate ii a kiihuai ngamtatna uhte phawk sak in. 5Ka ci teng son in. Israel ka teal lai in kamciam khat ka pia hi. Amate tungah Egypt ngamah ka kilangh a, amate mun ah: Keima in TOPA na Pathian khi hi, ci khi hi. * 6Tasia lai in amate Egypt ngam pan ka pusuapui natu kamciam ka pia a, leitangh teng po pan a pha bel lei manpha ngam, amate atu ka teal sak sa ngamah paipui tu ka kamciam hi. 7A kiihuai milim a it uh te vawkin, Egyptte pathian theamte taw a kinit sak ngawl natu in thu ka pia hi, banghangziam cile Keima, TOPA na Pathian ka hi hi ci in ka son hi. 8Ahihang amate in kei hong nalh a, ka thu hong ngai bua uh hi. Amate in a kiihuai milimte vawk ngawlin Egyptte pathiante a nusia bua uh hi. Tua mun Egypt ngam ah ka thin uukna tha theampo thuak sak tu in ka kinging zo hi. 9Banghangziam cile amate tenna minamte zaakna ah Egypt ngam pan hong pusuapui tu khi hi ci in Israelte tungah thang sak zo ka hikom tabangin ka ngamta bua hi, tabangin ngamta leng keima min siatna ma hi tu hi.\n10“Tua ahikom Egypt ngam pan senneal ngamah ka paipui hi. 11A zuite theampo nuntakna a pia, ka thupiakte le ka thukhamte ka hil hi. * 12Amate le kei kilaklaw thukimna lim tu in Sabbath tanna ka vawt a, keima TOPA in amate ka thiantho sakna a phawk natu ahi hi. * 13Ahihang senneal ngamsung ngangawn ah kei hong nalh uh hi. A zuite theampo nuntakna a pia ka thukham le ka thupiakte amate in paltan uh hi. Amate in Sabbath sia daicip sak uh hi. Amate senneal ngamah ka thin uukna tha theampo taw sucip tu in ka kinging zo hi. 14Ahihang Egypt ngam pan Israel mite ka pusuapui hong mu minam dangte mai ah ka mindai tu ahikom tabangin ka ngamta bua hi. 15Tua ahikom senneal ngamah kiciamna khat ka vawt a, leitangh po pan a pha bel, lei manpha, leihoi amate ka piak sa ngamah kong then nawn batu hi ci in ka kamciam hi. * 16Kiciamna ka vawt sia banghangziam cile amate in ka thupiakte nial in, ka thukhamte paltan in ka Sabbath min sia sak uh hi. Amate in milim ma bia nuam zaw uh hi.\n17“Ahihang amate hesuak huai ka sa a, tua senneal ngamah thalup ngawl tu in ka khensat hi. 18Tua taangin, amate sungah khangnote kidop natu thu ka pia hi. Na pu na pate vawt thukhamte tang heak vun; amate tan ngeinate zui heak vun; tua ahibale a milimte uh taw noma na ki nin sak heak vun. 19Keima in TOPA na Pathian ka hi hi. Ka thukhamte le ka thupiakte zui vun. 20Sabbath ni thiangtho sak vun a, tua hile tasia in ih kiciam khopna lim hi tu a, taciang keima sia TOPA na Pathian ka hi hunlam hong phawk sak tu hi.\n21“Ahihang tua khang kikte zongh in kei hong nalh uh hi. Amate in ka thukhamte paltan a, a zuite atu nuntakna a pia ka thupiakte a zui bua uh hi. Sabbath min a sia sak uh hi. Amate senneal ngamah ka thin uukna tha theampo taw tha tu in ka kinging zo hi. 22Ahihang Egypt ngam pan Israel mite ka pusuapui hong mu minam dangte mai ah ka mindai tu ahikom tabangin ka ngamta bua hi. 23Tua ahikom senneal ngamah kamciam dang khat ka vawt a, amate leitung theampo ah thethaang tu in ka kiciam hi. * 24Hi bang a ka hi sia banghangziam cile amate in ka thupiakte nial a, ka thukham paltan in ka Sabbath min sia sak a, a pu a pate ii biak milimte ma bia uh hi.\n25“Tasia ciang thukham pha ngawlte ka pia a, nuntakna a piang sak ngawl thupiak te ka pia hi. 26A kipiak na uh taw amate ka nin sak a, a tapa upa belte zongh sangaw biakpiakna in ka pia sak hi. Hi sia sia amate ngim ka piakna hi a, Keima TOPA ka hina ka lakna ahi hi.\n27“Tua ahiciang tu in a thi thei mihing awng, Israelte munah Kei, Vaanglianbel TOPA in hi bang ci khi hi. Hi sia sia a pate ii a thumaan ngawlna taw hong zawn sak vawtna nam khat ahi hi. 28Kamciam ka piakna ngamah ka paipui hi. Mualsaangte le thingkung hing te a mu uh ciang amate in tuate theampo tungah sangaw biakpiakna pia uh hi. A sangaw biakpiakna le a piak zu in kei hong thin uuk sak hi. 29Na zot uh munsaangte bang sa ka bel nu ziam?: ci in amate ka dongh hi. Tua hun pan kipan ‘Mun Saangte’ kici suak hi. 30Tu in Israel mite munah ka ci teng son in. Banghangin na pu na pate mawna teng ma maw kikik tu nu ziam? Taciang a milimte ma dedel tu nu ziam? 31Tuni dong ngangawn in na piak ngei tengma pia in, noma le noma tua milimte taw ki nin sak in, na tate uh sangaw biakpiakna in, mei sungah na hal uh hi. Tasia zawkciang no Israel mite in kei deina bang ziam? ci in dongh tu in nong pai lalai uh hi. Keima, Vaanglianpipa TOPA sia, a nungta Pathian ka hikom kei tungah thu bangma hong dongh sak nawn ngawl tu khi hi. 32Mi namdang thing le suang a biate bang suak nuamin na thin uh na khensat zo uh hi. Ahihang tabang suak ngei ngawl tu hi.\nPathian in Daan pia in Mai sak\n33“Kei, Vaanglianpipa TOPA sia a nungta Pathian ka hi bangma, kidop natu thu kong pia hi. Ka thin uuk hu in ka thahat khut le ka vaangletna theampo taw kong uk tu hi. 34Na kithethaang na ngam theampo pan kong khoptua kik tak ciang ka thin uukna le ka thahatna kong lak tu hi. 35‘Ngamte ii Senneal Ngam’ a kici na ah kong paipui tu a, na maitang ah kong ningkhiin tu hi. 36Sinai senneal ngamah na pate uh ka puavawk bangin tu in kong puavawk tu hi,” Vaanglianpipa TOPA in ci hi.\n37“Ngaat takin no kong uk tu a, ka thuciamna kong ni sak tu hi. 38No sung pan hong leedo theite le mi mawte ka lakeak tu hi. Tu a a tenna leitanghte panin amate ka la khia tu a, ahizong Israel ngamah ka heak kik sak batu hi. tasia ciang Kei, TOPA ka hi hunlam hong he tu uh hi,” ci hi.\n39Vaanglianpipa TOPA in, “Tu in no Israel mite awng, noma uuk babangin om vun. Na milimte ma bia tavun. Ahihang kidop natu kong piak na pan, hi sia zawkciang ka thu nong nit uh kul tu a, milim biakpiakna taw ka min thiangtho na dai sak nawn batu uh hi. 40Tua ngam ka mual thiangtho Israel mualpi saang ii tungah no Israel mite theampo in kei nong bia tu uh hi. No dik kong sa tu a, taciang sangaw biakpiakna a phabelte le a thiangtho letsongte nong paipui tu ka lamen tu hi. 41Na kithethaang na ngamte panin kong tua zawkciang, na sangaw biakpiakna na halte kong saang tu a, taciang ngam tatuamte in kei a thiangtho ka hi na hong mu tu uh hi. 42Na pu na pate tungah piak tu in ka kamciam na ngam Israel ah kong ciapui kik ciang, Kei sia TOPA ka hi hunlam na he tu uh hi. 43Tasia ciang a thasiat huai na vawt uhte le noma le noma bangbangin kinin sak nu ziam ci sia na phawk kik tu uh hi. Noma le noma sia siatna na vawtte theampo hu in na kikii mama tu uh hi. 44A zatak huai ka min ka vuumsit ciangin no Israelte in Kei, TOPA ka hi sia na he tu uh hi, banghangziam cile na ngitlona na siatnate taw a kiphu in kong thuh bua hi,” Vaanglianpipa TOPA pau zo hi.\n45TOPA in kei hong paupui a, 46“A thi thei mihing awng, thangsang en in. Thangsang taam ngam siat natu son khol in. 47Thangsang taam ngam tungah Vaanglianpipa TOPA ii ci teng ngai tu in sawl in: En vun! Keima in mei khat hal khi hi, tasia in na sungah a hing a ko thingkung theampo kaangtum tu hi. Bangma in tua kaangmei sia sumit zo ngawl tu hi. Tua kaangmei sia thangsang panin saksang dong kizel tu a, mihing theampo in meisa thuak tu uh hi. 48Amate in keima TOPA ii hal hi ci in a mu tu uh a, kuama in a sumit thei batu hi,” hong ci hi.\n49Ahihang keima in ka nial a, “Vaanglianpipa TOPA awng, tabangin hong vawtsak heak in. Ngual theampo in kei sia tel tu a haksa kam soaiheam taw kampau hi hong ci zo hi,” ka ci hi.


url: =Iraq gam muntuamtuam ah Suicide Bomb kipuaksak ~ Thang Khan Lian :: ZOMI DAILY\nposted on 7 November 2016 at 8:43 pm Lomkholna: News, Thangkhanlian, World\nNov. 7, 2016: Iraq galkapte leh a pawl ten Mosul khuapi lak kik ding khuai bangin a buai vengvung lai un Iraq leilu lam-a om Tikrit leh Samarra khuapi sihpih bomb tawh kisuam kik leuleu uh a, mi 21 kiim in sihna tuak hi.\nIraq khuapi Baghdad panin km. 95 gamla a om Samarra ah sihpih bomb nih kipuaksak a, Tikrit khuapi ah sihpih bomb kipuaksak hi. A site lakah Iran gammi 4 kihel a, Samarra khuapi a kisuamna mun pen Shia Muslim biak piakna pia dinga khualzinmite omna mun ahi hi. IS ten ko gamtatna hi ci-in tangko uh hi.\nSamarra khuapi ulian ten Samarra khuapi ah mawtaw kingaksakna mun (parking lot) kianga Shia biakna pia dinga khualzinmite omna munah ambulance zangin sihpih bomb kipuaksak a, tua khit in sihpih bomb puaksak nihna pen in a kawng-a a khih sim sihpih bomb puaksak hi ci uh a, hih munah mi 11 a sih (Iran mi 4 kihel hi) banah mi 100 in liamna tuak hi ci-in gen beh uh hi. Tikrit khuapi pua a pen car zangin sihpih bomb puaksak khatin mi tamna checkpoint ah a bomb puaksak hi.\nBaghdad khuapi ah bomb neu nono mun tuamtuam-ah kipuaksak a, mi 10 a sih banah mi 21 in liamna tuak hi ci-in zato ulian min gen loh (a min uh a gen ding uh kiphal lo hi) ten AP news agencyte kiangah gen uh hi. Mosul pen Baghdad panin km. 400 kigam la hi. October kha panin tu dong mun tuamtuam a kisuamna hangin mi 100 val in sihna na tuak ta uh a, ISte a thanem pian hangun dual tuan lo uh cih kilang hi. Source: Agencies\nPrevious: Somalia gama Autonomous Region nihte’n kikaptuahna omin Ceasefire lawhsam ~ Thang Khan Lian\nNext: Christian Hymn te’ tangthu: Huihpi Nun Cianga Kidalna


url: =Thuhil kikna 1 (Deuteronomy 1)\nThuhil kikna Laibu sungah, khua ngeipi ngam sungah a khualhaw uh a tawpna ahi Canaan ngam lua tu in a tum mahiat, Moab ngam sungah a tawlngak laitakin Moses in Israel mihingte tungah a thusonte a ban a banin ki at hi.\nHi laibu sungah a kiciamtee a thupi bel pawlkhatte a nuai a bang ahi hi. 1. Moses in a bo sa kum sawmli sung a thupiang a thupite son kik hi. Pathian in dui sungah amate a lampuina thu a phaw natu uh le Pathian tungah citak in, a thumaan natu uh ama in hanthawn hi. 2. Moses in Thukham Sawmte en kik a, Thukham masa bel sia ii a khiakna thupi son belin TOPA tung bek ah a kipiak tu uh hanthawn hi. Taciang Israel tungah piak tu in a khap sa ngamah a ten uh ciang a zui tu uh ngeina tatuamte son hi. 3. Pathian ii a mihingte taw thuciamna a vawtna thu, Moses in mipite phawk sak kik a, sep tu in a thuciamnate thaksua tu in hanthawn hi. 4. Pathian mihingte a lampui kik tu in Joshua kisee hi. Pathian ii thumaanna thu, la khat sa in, Israel minamte tungah thupha a piak zawkciang Jordan ngun nisuana sang Moab ngam sungah Moses thi hi.\nHi laibu ii a bulphu thu in Pathian in a it a teal sa mihingte ngumin thupha pia zo a hina thu hi a; ama mihingte in nuntakna le a tatsat ngei ngawl thupha a nga natu in hi thute phawk tawntung tu a ama it in a thu a nit tu ahi hi.\nHi laibu sungah a thupi bel mun sia 6:4-6 sung hi a, Jesu ii thukham theampo sung pan a lianbel hi a ci, “TOPA na Pathian uh, na thinsung theampo, na nuntakna theampo le na thahatna theampo taw it vun,” cina kammal omna ahi hi.\nMoses ii thuson a khatna 1:1-4:49\nMoses ii thuson a niina 5:1-26:19\na. Thukham Namsawmte 5:1-10:22\nb. Thukham, ngeina le hil kholnate 7 11:1-26:19\nCanaan ngam tum natu zia hilnate 27:1-28:68\nThuciamna kithak sua 29:1-30:20\nMoses ii kammal khak belte 31:1-33:29\nMoses ii thina 34:1-12\nThuhil kikna 1\n1Hi laibu sung a thute sia Israel mihingte Jordan ngun nisuana sang dui sungah a om laitak Moses ii amate a paupuina kammalte ahi hi. Amate Suph khua paam Jordan Kuam a lang khat ah Paran, a lang khat ah Tophel, Laban, Hezeroth le Dizahab khuate kilaklaw ah om hi. 2(Sinai Mual pan Kadesh Barnea sia Edom ngam mualdung zui leang ni sawm le ni khat kipai hi.) 3Egypt pan a pusua zawk a kum sawmli kum a tha sawm le khatna ni masa bel ni in TOPA ii amate tungah son a, a sawl theampo Moses in mihingte tungah son hi. 4Hi thu sia Heshbon khua a uk, Amor Kumpi Sihon, Ashtaroth le Edrei khua a uk Bashan Kumpi Og, TOPA in a zaw zawkciang a son ahi hi. *1:4 Ngam 21:21-35. 5Jordan ngun nisuana Moab ngam sungah a om sungin Moses in Pathian thukhamte le a thuhilnate hilthiang tu in kipan hi.\n6Moses in, “Sinai Mual ah ih om lai, TOPA ih Pathian in eite tungah, ‘Hi mual ah khua ngei ma om zo nu hi. 7Ngiabuk phelin kikhin vun. Amor mualtung ngam le a kiimkot ngamte theampo - Jordan Kuam, mualtung ngam le leiniamna ngam, thangsang ngam le Mediterranean tuipi hui dongin pai tavun. Canaan ngam le Lebanon Mualte langkhat Euphrates Ngun lian dong pai tavun. 8Hi ngam theampo Keima TOPA in na pu Abraham, Isaac le Jacob te tung le a suan le a paalte tungah piak tu in ka kamciam ahi hi. Pai in lua tavun’ hong ci hi,” ci hi.\nMoses in Thukhente Koi\n9Moses in mipite tungah, “Sinai Mual ah ih omlai in note kong son zo a, ‘Note lam kong pui tu tavuan sia kei atu in haksa lei hi. Kei nguak in ka seam zo batu hi. 10TOPA na Pathian in note van ah aksi za in hong tam sak hi. 11Na pu na pate Pathian TOPA in hong kamciam bangin note a tulkhat vei in hong khang sak hen a, hong nuamsa sak tahen! 12Ahizong kei nguak in no kilem ngawlnate lemtua tu in tavuan lian sia bangbang pua zo thong tu khi ziam? 13Minam sim pan a pil, thu he, thu phawk sate teal vun a, note hong uk tu in amate ka koi tu hi,’ kong ci hi. 14Hi sia sep tu in a pha khat hi, ci in na lung uh kim hi. 15Taciang na minam sim pan na tealsa a pil le thu phawksa lampuite in kong uk sak hi. Pawlkhat in mihing tulkhat, pawlkhat in zakhat, pawlkhat in sawmnga, pawlkhat in sawm uk tu in tavuan ka pia hi. Na minam theampo sungah lampui dadang zongh ka koi hi.\n16“Tualai in amate tungah, ‘Na mihingte sung pan kilem ngawlna thu hong paite pha tak ngai sak vun a, na mihingte ahizong, note sungah a teang minam dangte thu ahizong pha takin khen vun. 17Thu na khen uh ciang nguptuam nei heak vun; akua akua ahizong a kibangin khen vun. Kuama kiita heak vun, banghangziam cile na thu khen sia Pathian kung pan hong pai hi. Thu khat papo note atu in a haksa lei le, hong paipui tavun a, keima ka khen tu hi,’ ka ci hi. 18Tua hun lai ma in, na nasep tu theampo kong hil siat zo hi.\nKadesh Barnea kan Thukankuute Kipai sak\n(Ngamsung vakna 13:1-33)\n19“Eite in TOPA ih Pathian hong thupiak bangin ih seam hi. Sinai Mual nusia in a zai, a lauhuai senneal ngam kantan in Amor ngam mualtung ngam sungah ih pai hi. Kadesh Barnea ih thet ciang, 20-21‘Ih pu ih pate Pathian, TOPA ih Pathian ii eite hong piak Amor ngam mual tu in theng zo nu hi. En vun, zia lai hi. Ama thupiak bangin pai in lua vun. Hai heak vun a lau heak vun,’ ci in kong son hi.\n22“Ahizong note ka kungah hong pai in, ‘Ih mai ah thukan kute pai sak masa tawng, tua hile amate in ih zui tu lampi pha bel le khuapite omzia hong son thei tu hi,’ nong ci uh hi.\n23“Tua thu phasa ka hikom minam sim pan khat tek mihing sawm le nii ka teal hi. 24Amate Eshcol Kuam dong mualtung ngamah paito in ngam vil uh hi. 25Amate in tua lai ah a mu thingnga pawlkhat hong ciapui kik a TOPA ih Pathian hong piak ngam sia leipha mama hi, hong ci uh hi.\n26“Ahizong TOPA na Pathian thu piak langpan in tua ngam sungah na tum bua uh hi. *1:26 Thkna 9:23; Heb 3:16. 27Note phun lialua in; ‘TOPA in eite hong ensan hi. Amorte ii hong thalup thei tu in ama in Amorte khut sungah aap tu in Egypt pan hong paipui hi. 28Banghang tua munah pai tu hi ziam? Lauhuai hi. Thu kan a ih paisakte in tua munah a teang mihingte ei sangin hat zaw, saang zaw a, van banin a ki uum khuapite sungah teang hi, ci in hong son hi. Amate in tua lai ah mi thatang liante mu hi,’ na ci uh hi.\n29“Ahizong, ‘Tua mihingte kiita heak vun. 30TOPA na Pathian in hong lampui tu a, Egypt le senneal ngamah a vawt na mu uh bangin, note atu in ngal hong sim sak tu hi. 31A pa in a tapa a toai bangin, hi ciang dong lam tawntungah bit takin hong paipuina thu na mu uh hi,’ ci in kong son hi. *1:31 St 13:18. 32Ahizong hi bangza in kong ci hang note in *1:32 Heb 3:19. 33na mai ah pai in ngiaphual tu mun hong zon sak a, na pai natu lam hil tu in zanin meikhuam taw, sunin meeikhuam taw pai tawntung kale TOPA na muang balai uh hi.\nTOPA in Israel Daan pia\n(Ngamsung vakna 14:20-45)\n34“TOPA sia na phunna uh a zaak ciang thin uukin, kiciam in, *1:34-35 Heb 3:18. 35‘Hi khang hun a, a ngilo note khat zongh, na pu na pate tung piak tu a ka kamciam lei phana ngam na theng batu uh hi. 36Jephunneh ii tapa Caleb bek theng tu hi. Ama in kei tungah hong thumaan a, ama le a suan a paalte ama vil sa ngam ka pia tu hi,’ ci hi. 37Note hangin TOPA kei tung zongh ah hong thin uuk a ama in ‘Moses awng, nang ngangawn Canaan theng ngawl tu ni hi. Tua ngam sia amate ka pia tu a, amate in tua ngam lua tu hi. 38Ahihang na khutdom pa Nun ii tapa Joshua a thin kho natu hanthawn in. Ama in Canaan ngam a lua tu in Israelte lampui tu hi,’ ci hi.\n39“Taciang TOPA in eite theampo tungah, ‘ Moi lei lai ahiciang a pha le a sia a he ngawllai na tate uh- ngalte in man tu na ci na patangte uh, tua ngam ah tum tu hi. Amate tungah tua ngam ka pia tu a, amate in lua tu hi. 40Ahizong note heak kikin San Tuipi sang manaw in senneal ngam ah pai vun,’ hong ci hi.\n41“Note in, ‘Moses awng, kote TOPA tungah maw zo khu hi. Ahizong tu in TOPA ih Pathian hong thupiak bangin sim tu khu hi,’ nong ci uh hi. Taciang mualtung ngam ngalsim tu sia ol tu in ngaisun a, note misim in ngalsim tu in na kithoai uh hi.\n42“Ahizong TOPA in kei tungah ‘Ngal sim sak heak in, banghangziam cile amate ka ompui batu a, a ngalte in zo tu hi,’ hong ci hi. 43TOPA hong son bang kong son hi, ahizong nong thusim bua uh hi. TOPA thu nialin kiphatsakna taw mualtung ngam na kuan uh hi. 44Taciang mual tungah a teang Amorte in khuaihon bangin note hong del hi. Amate in note Hormah dong hong del a, Edom ngam mual ah hong zo hi. 45Taciang TOPA tungah kapin huna na ngen uh a, ahizong ama in hong ngai ngawlin, hong awlmawk ngawl hi.\nSenneal Ngamah Kum tampi\n46“Hi bangin Kadesh ah ngei hialma ih om zawk,


url: =Catholic Pawlpi hanah vivuiding lungna kei in ~ Fr. Damian Dal :: ZOMI DAILY\nposted on 21 July 2021 at 8:27 am Lomkholna: DamianDal, News, Zomi\nCatholic Pawlpi hanah vivuiding lungna kei in ~ Damian Dal\nSanggam Christian te tungah katheihsak nop thu in, Catholic Christian ahi nanu napa, napi napu pen Catholic Han ah, Catholic Christian ngeina bangin vuiding lungnat lainat in ngaihsun khakloh ding ahihi.\nHampha zawlai: Catholic han ah akivuipen hampha ihsazaw ding in ka um hi. Banghanghiam cihleh\n(i) Kumsimin tuahan a omlai tengin kuakua cih omlo in NulePa han nakihahsak in nakipuah sak den hi. NulePa han kumkhat in khatvei hahding cihthadah kumli kumnga in khatvei zong atungkiklo, akivuina mun nangawn atheinawnlo tampi ki om lai hi.\nMithupi te in anu apa han uh puahin kem uhhi.\n(ii) Tua han tungah Khuaimei kide in, hih hankhuk sunga alumnu alumpa in Christu khuavak sungah nungta hi ci in, kipah tawi den hi.\n(iii) Koikoi ah vuita leng vangam kaina, Hellgam tunna thu omlo hi. Anuntaklai a apawlpi ah ihvuina in NulePa PilePu zahtaakna zong ahihi.\n(iv) Asihciang Catholic ngeina tawh vuiman in Hell tungding zahdong in ngaihsutna in Christian upna hinawnlo hi. Adiakdiak in sanggam Christian te upna ah sihkhit nungah bangmah kihuh theihna omnawnlo hi. Tua ahihman in Catholic han ah kivui leh Hell tungding zahdong in ngaihsut na leh Thugenna te in sanggam Christian te upna tawh akilehbulh thu ahihi.\nKhangthak Christian te sungah lungsim picinna, khuamuhna leh NulePa zahtaak siamna kisam lai mahmah hi.\nNu le Pa luanghawm tungtangah pawlpi khatlekhat siluang kituh hun hinawnlo hi. Tuaban ah Catholic Pawlpi in siluang vuinuam ung cihna zong hilo hi. Tulai taksemsem sivui pen Pastor te, Siampite, Siate adingin seploh aphamawh Pasian nasep vaipuak in akisangsiam ngiat ahihi. Tuahikei leh Risk atamlua cihpen ihtheih tek ahihi. Hihthu hangmah in ih Pasian nasem te tampi in hong nusia ahihi.\nMore: Biakpiakna Zia le Tong ~ Rev. Fr. Damian Dal\nPasian pen athu in ki um tek napi, ataktak ciang “Na Nu na Pa zahtak in” aci Pasian a um, abia ihihlam ihki mangngilh kha pahpah hi. Fr. Damian Dal\nPrevious: Covid-19 Natna Dozia Nengneng ~ Nicholas Pau\nNext: A Siangtho biakpiakna ~ Dr. Mangsan


url: =MY STORY- The Rebel: Kikimna Khovel\na kibang geih cih milun Chinkham in a gen jel pen dikna khat om hiveh aw. Kikim vek zaw hi hang.\nLeitung mihingte Pasian in hong siam vek i hi. Ka ngaihsut vengveng ciang in i omna pen 'kikimna khovel' ka ci hi. Khial a piangvek, gawtmun tang ding ngen i hi. A zawng a hau ki deidan thei i hi kei. Tuni a mizawng i cihpa a zawng hiphot lel hi. A pu-pa mihau na hithei a, tua bek thamlo in amahmah a hau nailo lel hithei zomah hi.\nI biak Pasian in zong it leh deihsak tuam/deuh neilo ahihman in kikim vek ihi uhi. A khelhna uh kithei phadiak ten ' kei Pasian in hong it diak' ci uh a hilel. A hihhang hong ngaihdamna kibang vek jel hi.\nKi kimna khovel ahihman in kihtak leh va tung-et a muhsang luat ding zong a om kei. Kihtak cih bel kizahtak toh kibanglo ahihman in a tuam in koih le hang. A niamte hi in a sangte amau tuabang ahih laitak uh ahilel hi. Tualo in I innkuan ciat en le hang khamtheih a buai, guta-lata leh mi ginalo kia gentakloh noptalna leh numei-pasal kal a buai ki om ciat hi. Hi toh kisai in Biakna makai leh nam makai te a awl tuan kei. A mau zong a buai veve uhi. I ki theihtuah ciang in midang i ngaihsang simpa zong eimah bang ana hileltak hi. Meigong daipam a mite simmohna ding ahi tuan kei. Kei tagah lubawk nangawn thupit sawm mahmah hi ing a, thupi nailo lel in ka kikoih hi.\nTuni leh tukhang a thupi leh mihaupa zong a tate leh tute khang ah khutdoh dingpa zong na hithei hi. Makai, mihau leh miliante a kiphasak leh ki-otsak ding uh ahituan kei. Kuaman ih maban ding theikhang. Tuma in kithuk pianpian leng nuam cih ka gelh dan in i letlai leh hauhlai in i gitlohnate mite'n hong thuk mawk leh buaihuai kia hilo in a paap i pawzo kei ding hi. Kei khang in zong mihau leh milian tampite puksiatna mukhata ing. I tenna leitung akipei bangin leh ei toh kituak in Pasian in vaihawm in hauhna leh zawnna mihingte tungah kipei lel in mu ing.\nTuni a mi thupi leh haupa zong a zi hang hiam, a samggampa hang, a tate ahk ama hang mahmah in niamkiat thei hi. I pilna leh siamna tuamtuamte ki simmohsak ding zong ahi kei. Ki zahtak tuah in ki hoihbawl ciat le hang human rights issue cihte a om kei ding.\nOmpih leh nasemtu neite zong ki poimoh tuahna nei ahihman uh ahilel hi. Etdan tuam in en le hang ompih ngaipen niamzawkna khat nei in ka koih hi. Cih bel amah kia a khosa theilo ahihman in. Hoihtak in ki kem kei le uh, Labour law, Wages Act leh human right activist om ahihciang a ki khotuah hoihdeuh ding poimoh hi. Zomite pen suak leh sal aki neite i hikei hi. Thadah leh omdan banah mun leh mual ginatlohman in 'tualniam' deuh bel om mah hang. Ni dang ciang a khangto ding kisa niam phot zawzen a cihte uh na hithei hi. Sia Do Khup in zong a film bawlte ah na lak khin hi. Tu hun a khutdoh a ngen te'n doh denlo ding a mi hausapa zong hausa denlo ding hi.\nDamlohna gen ding cile hang gen ding nei ciat hihang. Kiphat ding cile hang kiphatna ding bang na omciat sam hi.Ki fuhsak deuh a mi nasimmohbawl lai in na bucinlohna khat hong leh nuihsan hiauhiau thei uhi.\nPosted by Kamzalian Tomging at 22:41\ndik mah2 ei....AMEN...


url: =Vondeih Kep Ding – 135 (Dimno’ Pa) :: ZOMI DAILY\nposted on 18 February 2018 at 8:49 am Lomkholna: Article, Paukhankap\nA tamzawte-in amau za tepna leh a zu suaina uh pen a kholhpih a lawmte uh hang hi, ci uh hi. Ahih na ciang bel om in um mah ing. Ahi zongin mi hoih ding khat pen a kiim leh a paam a siat hangin tua siatna in susia zo in um lo hi ing. Na pa pom zia hi-in, nang pomzia koidan ahi tam bel thei sam keng.\nEi kivakna mun ah ma i pan loh ciang, ei mun lo pi ding ah i om ciangin mi dongtang sak, mi ngawnkai sak kisuak lel hi. Saya U Aung Thin in a gen ngei khat, “Samzang pen i lu tungah om leh etlawm mahmah a, ahi zongin ankuang sungah hong om leh kihhuai mahmah hi,” ci hi. Hi peuhmah takpi hi. Na pa zong nial hat mahmah napi-ing in khat veivei ciang mi in na hong ci leh ka kivakloh hinapi-in nial lo-in sang thei zanzan hi ing. Kei leh kei a kitheician taktak nai lo ka hih lam damdam in theician pan ing.\nZawng khat innkhum tungah kahto-in a nuai panin a en mipite a ma hih theih a siamna tuamtuamte lak in, mipite’n thangah in ot san in, khutbet san ziahziah hi.\nLaa in zong tua na mu-in, Zawng manciang innkhum tungah kahto-in Zawng hih dan mah in ahih leh innkhum tungteng kisia gawp in, singtom teng kitam gawp hi.\nInn nei pa in amuh ciangin heh cihtak in heh in, a nasemte sam in tua Laa man sak in vathual sak gawp hi.\nEi tawh kisai lo, ei dinmun lopi ah mapangin i hih ciang hidan kituak thei takpi hi. Hih dante bel Monkey Business cise uh hi.\nPasalte in a lawmngaihte uh nisim in mumu nuam napi uh in, numeite in nisim in ki mumu leng kining lua, gen ding zong bei! Kal khat in khat vei, nih vei khawng ki mu leng i zinkhong zaw, cise uh hi. Na ki control zawh leh amau hoih sak dan zui zaw in!\nPrevious: USA, Georgia ah Myanmar gammi sangnaupang (kum 8) khat mawtaw in taihlum\nNext: Messiah i Puanpi (The Mantle of Messiah)


url: =Kyaw Hein Thi ~ Thu Tatuam (Siyin News)\nKyaw Hein Thi\nSaturday, July 11, 2020 Kawl Ngam Thu 2 comments\nKawlngam zillak minthang Academy Kyaw Hein sia July 11,2020 ni in Australia ngam Canberra ah thi ci'n news tatuam ahkisua hi.\nThi ci kison aa, a thina ahang (natna) sia sonna om ngawl in, Kawlphonggyi Kittisāra ci min taw a om laitak hi.\nAma sia July 14, 1948 in sua aa, kum 73 pha ci tu hi.\n- Apa John Maung Sein le Daw Cho Cho te tapa hi in amin tatak sia Kyaw Thay hi. Suapui 6 pha ua, ama sia anambat 4 na hi.\nAmerican Baptist Mission (Yangon) ah tangkhat pan tang li dong kaa ngei hi.\nTan sali kum 2 kaa in, tan kua 2 vei taak ngei aa, Sein Gawli ci gangster sung kihei ngei in, A inn pan 16 taai zawk ciang taan kua ong in , tan 10 a on zawk ciang Navy sung tum aa pusuak kik hi.\n1967 ciang zillak ciin tu kipan aa, 2008 dong cinima movie 222 zai aa, video movie 362 zai in, laa album 14 thu ci hi.\nRef: Irrawaddy, Eleven\nCurt Lennix July 14, 2020 at 1:28 PM\npak sudaryono October 18, 2020 at 8:46 PM


url: =Greetings by Church Pastor ~ TBC-Y\nGreetings by Church Pastor\nPosted on Tuesday, February 05, 2013by Htaung Kyint\nNa Gam Hong Piang Ta Hen\nNa Gam Hong Piang Tahen!\n1997 kum pan kipan TBC-Y in “Khazih le Minam Ading” cih ngimna tawh i kalsuan toto hi. Akumkum-in thubulphuh kinei-a 2012 kum i thubulphuh in “Tukhang Ading Anungta Pawlpi” cih a hihi. Tukhang cih ciangin a bei thei nawn lo ding hun a kawk nuam a hihi.\nTukum leuleu ciangin MBC in zong Judson hong tunzawh kum (200) hong cing ding hi-a thu bulphuh dingin “Na Deihna Kawlgam ah hong kicingsak in” ci-in nei uh hi. Tua dung zui-in ei in zong “Na Gam hong piang tahen!” ci-in i teel hi.\nGualzawhna, thuneihna, liim le vaang cihte pen mihingte nuntakna ah a kisap lian pen khat na hi mawk hi. 1949 pan 1976 dong Sen gam a uk Mao Tse Tung in “Power is with bullet” ci-in kum 27 sung gam-uk makai-in om hi. Ama zawh ciang Ting Shaong Feng in luahsuk a “Power is in the wallet” ci-in taangko leuleu hi. Tua hileh liim le vaang taktak koi pan hong pai hi ding hiam, cih i kikum ding hi.\nI Lai Siangtho simna ah Jesuh Khris in Amah a bawlsiate, a that nuam aa om mipite en-in kiko a, “Pa aw, amaute’n bang bawl cih thei lo uh ahih manin a mawhna uh na maisak in” ci hi. Ei dingin kingaihsun leng, “Ka Nipi, ka Khapi, Ka Pasian, Ka Lungzai aw, na thei in. Hih teng hi ei kei hong bawlsiate” cikha ding hihang. Topa Jesuh in thuneihna pen thautang ah om kei, sumbawm ah lah om kei! Thuneem tawh zawhna ah vaangliatna om hi, ci hi. Mi’ muhna ah amah pen hon ding nei lo bang ahih hang, van galkap a kuan akuanin a vaikhak theipa hi. Mihing muhna panin mi guallel, mi meidawite’ kampau hi, ci-in mawhsak theih ngel a hihi.\nTua bek hilo-in, Sawltak 7 sungah Christian biakna hanga a kithat masa penpen Stephen thu zong i enbeh nuam lai hi. Amah pen Judah biakna makaite in suang tawh a deen laitak mahi van ento a, Topa Jesuh Pasian taklam ah atu mu aa, amah zong khukdin sukin “Pa aw, amaute’n bang ahih uh cih thei lo ahih manin amau’ mawhna na maisak in” ci leuleu hi. Tua bang thupiang teng a encik gige khat na om aa amah pen Judah laigelh siamte’n “The Lion of Judaisim” a cihpa “Judah biakna ii humpi neelkaai” kici Saul zong kihel hi. Saul in tua bang thupiang teng amuh ciangin lamdang sa-a a lungsim sungah “Ee, hi pa a Pasian tungah lah ko tuan lo. Amawhna na maisak in peuh ci mawkmawk. Kei bang siamna pilna bucing nei ding zong hi lo napi picing sa si ing. Kei’ neih loh bang nei tuan ahi tam? Kei ka kidiksak mahmah hang amah banzo kei mawk veng” ci-in amah le amah kidong thapai hi. Tua dotnate lah kidawng tuan lo ahih manin Khristian-te bawlsia dingin hahkat veve aa, Damascus khua paina lampi panin Topa’n na hopih hi. “Saul, Saul aw bang dingin kei hong bawlsia na hiam”” ci-in Topa’n na dawng kik hi. A beisa huna a lungsim sunga adotdot khat pen tu-in a dawnna ngah pan mawk hi. Saul’ pianthakna pen Damascus khua lampi hi phing lo-in nidang aa a zak ngei Stephen’ thungetna panin a lungsim buai-in a kikheel na hizaw hi.\n1563 kum tak ciangin Lai Siangtho bu kampau dang tawh teikhiat ding a kikham laitak England gam mi William Tyndale in Manglai tawh teikhia masa hi. Amah pen “The Father of English Bible” (Mang LaiSiangtho’ Pa) kici hi. Tua bang a a teikhiat kumpipa le biakna makaite in thei uh ahih manin a ngawng hekin, thah ding bekin a om laitak, thugen khuan khat pia hi. Amah’n zong thungen a, “Maw Pasian, England kumpipa’ mit na honsak in” ci hi. (Open hte eyes of the king of England). That lumin haltum uh hi. Ahi zongin a thungetna kammal pen Pasian in damdam-in dawngkik aa 1603 kum ciangin Scotlang pan hong khangkhia King James in Lai Siangtho a kiteikhia sate puahpha sakin King James Version (KJV) ci-in Lai Siangtho manpha mahmah hong piangkhia hi. Tuni dong ahoih pen dingin kigen hi.\n1907 kumin Zogam, Falam uk sung Bualkhua ah Tapidaw tung hi. Cong Kham in sang masa ahih manin a khua hausapa in sama, “Cong Kham, nang KHristian suak lecin i khuasiam in, i khuazangin hong netum ding hi,” ci-in khaam hi. Cong Kham in mang tuanlo ahih manin a loteng laksakin, a zi zong sal dingin sut lailai hi. Cong Kham khawl tuanlo ahih manin khua tangvalte mansakin a khua lai tual-ah 45 vei ciangpum tawh sat ding danpia hi. A khuazangin kikaikhawm uha Bualkhua tangval hat (5) in a banbanin a sat laitak thuak zo nawn lo ahih manin hausapa kiangah thugen khuan ngen hi. Hausapa’n zong, “a lungsim kikheel hi ding hi,” ci-in ngaihsun a satsak nawn lo hi. Cong Kham in thungen a, “Pasian aw, khua hausapa’ mawhna na maisak in” ci hi. Tua thungetna hangin hausapa in satzom sak nawn lo-in a liammate’ bawldam sak kik hi. Lumbang panin Khristian masa Thang Tsin zong a veh dingin hong pai lai hi. Tua thungetna hangin Bual khua pen Zogam ah khuazang bupa Tapidaw a suak masa pen khua hipah hi. Etteh taak muanhuai makai tampi tak zong piangkhia hi. 1982 Diamond Jubilee ah thugen dingin hong sap tak uh ciangin ka pai a, a mun le mual ka va ena, ka dipngeek hong zen mahmah hi. Pasian in tua bang kammalte maimang sak lo-in, tua kammalte vaang pia-in na lianpipi semkhia theizaw lai hi.\nTukum zong “Na gam hong piang tahen” ci-in TBC-Y in thubulphuh in i neih ciangin i mimalin, i innkuan-in, i minam-in Pasian’ gam hong pianna ding thungente suak ciat ni. Sawltak Paul in “Gitlohna pen gitlohna tawh lel loin, thuhoih thupha tawh na zo un” ci-in hong vaikhak hi. “Amaute in bang hih cih thei lo uh ahih manin amawhna uh na maisak in” cih thungetna in gitlohna a zung panin botkhia hi. Asiate a pha tawh thuh tum dih ni. Tua in gitlohna zungkalh a Pasian’ gam hong piang taktak ding hi.\n1960 kum kiimin America gamah Mivom Mikaang kideidan hunlai-in Mivom makai nih khangkhia khawm hi. Malcolm X pen Muslim upna khangkhia ahih manin a khauhte a khauh mah tawh thuhkik ding thugenin nei hi. Ahi zongin Tuiphum makai Martin Luther King, Jr. in ahih leh “eite’ muhdah in Mangkang, cikaangte hi lo-in tuate sunga om siatna (the evil inside) pen hizaw hi” ci-in gen hi. Ngongtat loh ding a mite pantah aa gualzawh pih hi. Agah zong tuni ciang dong kimu toto lai-a President Barack Obama (mivom) zong khatin kihel hi.\n1860 kum kiim a Abraham Lincoln zong a lawmte in hawmthawh den uh hi. Makaihna lam-ah zong picing sa loin zekai sa den uh hi. Amah in “Gal beina dingin ka gal khempeuh ka gual dingin nei zo leng” ci-in dawng kik hi. Kumpi a suah ciangin tua a galte mah zong amuanhuai mun lianpi mah-ah mapangsak hi. Thunem thunip tawh siatna zung lot hi.\nLawmta nih om hi. Vengta ahih manun a lawmpa in akhatpa’ huan lamah niinbua phei pahpah hi. A lawmpa’n zong a gen ding kisuang sim ahih manin thu khat geel a, dum khat to-in tua sungah tua niim lomte khol hi. Mai tang tuh-in hong po a, limci mahmah laisop hi. Ahun hong tun ciangin a maigah lo-in a veengpa va khol phei hi. Alawmpa kiangah, “Lawm, i maigah hong khol ing ei” ci-in a gen ciangin a lawmpa in lamdang sa hi. A lawmpa in a thu teng genkik a, tua ciangin a gennop thei hi. Tua ni aa kipan niin va lawnphei nawn loin hoih tak kaikhawm hi, cih thugentehna in thu tampi hong hilh hi.\nTua bang gamtatna tawh “Na gam hong piang tahen!” ci-in kal masa i suanna ah thusia thuhoih tawh zawh tum-in, thuhoihlote zung bawhkhia ding hihang. Tua bang i sep zawhna dingin ei’ thahatna muang loin tha hong guan ding Topa’ Kha Siangtho tha i muang den zaw ding hi.\nTopa’n Kum Thak Thupha mimal khatciat tungah hong kicingsak tahen!\nRev. Simon Pau Khan En, Ph.D\nPosted in Greeting Word